open-index/open-wikipedia-markdown huggingface dataset:
振幅

**振幅**（， ），物理學上成日用符號 **A** 表示，係一種特性，波動或者第啲週期性質嘅變化可以具有，講緊喺呢段週期變化入面，距離平衡位置或者靜止位置嘅最大位移。若果手上分析緊嘅訊號非週期性，振幅就係指佢某一個特定參考值相比之下嘅**量值**有幾大。各科學同工程學領域做分析嗰陣，時會提到振幅呢個概念。

## 用詞嗌法
喺舊陣時，啲人有時會用**振幅**一詞嚟稱呼相位。

喺冇咁嚴謹嘅討論之中，振幅又有個中文名叫**波幅**（ ）。

## 背景概念

最基本上，振幅呢個概念係講緊波動嘅一種特性。物理學講嘅波動，係指能量或者資訊喺介質或者空間入面傳遞。喺較直觀嘅情況入便，例如水體表面嘅波動，波動嘅呈現為介質質點嘅往復郁動，呢種郁動會隨住時間同空間嘅變化，而形成有規律嘅波形。





喺物理學同相關領域上，研究者可以用好多變數嚟描述波動，好似係頻率同波長呀噉。而振幅就係描述波動嗰時，其中一個最重要嘅數值。喺最基本上，
*定義：如果用嘅係最常用嗰種定義，振幅就係指喺波動過程中，位移最高會偏離平衡位置——中心值——幾遠，而呢種計法會攞位移最大值嘅絕對值，絕對值即係話唔理正負號。除咗呢種定義，學界仲有第啲方法界定咩謂之振幅。
*意義：喺聲波等嘅機械波當中，振幅通常對應住能量嘅大細；振幅愈大，就表示該股波動帶嘅能量愈強，比如係聲波噉，某股聲波振幅愈大，聽落就愈嘈。

物理學上教波動嗰時，慣常會用位移嚟想像波動，呢種情況常見於機械波，即係聲波同海浪等嘅表面波呢啲會令到粒子來回振盪嘅波動。不過喺物理學同訊號處理入便，波動呢個概念有得進一步廣義化，將打戙嗰條軸表示嘅嘢，想像成例如電場 **E** 同磁場 **B** 嘅週期性上上落落——光波就係呢種情況，好似下圖噉，係經過線性偏振嘅光波嘅抽象圖解，X 軸係 **E**、Y 軸係 **B** 而 Z 軸則係時間：





畫成噉樣嘅圖之後，振幅嘅概念可以用同樣道理嚟諗，係指電場同磁場最高會偏離平均點幾多。

## 定義方法

要形式化噉寫出嚟嘅話，設以下呢條正弦式嘅波動方程，用嚟描述波動：
:x = A \sin(\omega [t - K]) + b
當中
*|A| 係**頂峰振幅**，即係振幅最常見嗰種定義法。
*x 係振盪緊嘅變數，喺機械波當中會係粒子嘅位移。
*\omega 係角頻率。
*t 係時間。
*K 同 b 係特定嘅常數，表示時間同位移嘅 offset 值。

## 計算單位
振幅可以用好多唔同計量單位嚟量度，要睇分析者係講緊邊種波動。

若果研究緊嘅係好似水面波同聲波等嘅機械波，振幅通常會係由位移值反映，所以會用米同埋毫米等嘅單位嚟度。

## 另見
*波動嘅其他特性：頻率、波長、波形等等
*光學
*聲學
*音高
*簡諧運動

## 註釋

## 引咗
疏密波

**疏密波**（，Longitudinal Wave）又嗌**縱波**，係指喺傳播介質入面質點嘅震動方向同波嘅傳播方向平行嘅一類波，由於佢形成嘅波形係疏疏密密噉排，所以就叫疏密波。
高低波

**高低波**（，Transverse Wave）又嗌**橫波**，係介質震動嘅方向同波行嘅方向垂直嘅一種波。
胞吐

**胞吐**（，Exocytosis）係指細胞入面嘅大分子物質通過一啲泡泡同細胞膜合埋一齊嘅過程。
因式分解

**因式分解**（，英文：factorization），喺數學入面一般理解做將一個多項式分解做兩個或者以上嘅因式嘅過程。

## 例子
由等號左邊嘅樣轉做等號右邊嘅樣，叫做**因式分解**；
由等號右邊嘅樣轉做等號左邊嘅樣，叫做展開。
: x^2 - 1 = (x-1)(x+1)
: x^2 + 2xy + y^2 = (x+y)^2

## 睇埋
* 因數
* 展開
* 恆等式
天球

**天球**（，）係喺天文學上面諗出嚟嘅一個同地球同圓心，有相同嘅自轉軸，半徑無限大嘅波。

類:天文
英國秘密情報局

**英國秘密情報局**（，縮寫*SIS*），又叫做**軍情六處**（，縮寫*MI6*）係英國最犀利嘅情報局，響1909年正式成立，響1930－1940年代曾經喺世界公認係當時最犀利嘅情報機構，專門負責英國海外嘅間諜同情報工作，總部設響倫敦蘭貝斯區沃克斯豪爾十字路85號。

## 歷任局長
註：深色字代表個名

*1909–1923: Sir **Mansfield Smith-Cumming**
*1923–1939: Admiral Sir **Hugh Sinclair**
*1939–1952: Sir **Stewart Graham Menzies**
*1953–1956: Sir **John Alexander Sinclair**
*1956–1968: Sir **Richard White**
*1968–1973: Sir **John Rennie**
*1973–1978: Sir **Maurice Oldfield**
*1979–1982: Sir **Dick Franks**
*1982–1985: Sir **Colin Figures**
*1985–1989: Sir **Christopher Curwen**
*1989–1994: Sir **Colin McColl**
*1994–1999: Sir **David Spedding**
*1999–2004: Sir **Richard Dearlove**
*2004–2009: Sir **John Scarlett**
*2009–2014: Sir **John Sawers**
*2014–2020: Sir **Alex Younger**
*2020年到依家: Sir **Richard Moore**
並行運算

**並行運算**，電腦運算一類，另名**並發運算**，專門研究同期有多過一件事要做，會遇到有何難題，以及如何解決，由得出大量相關演算法。英文，直譯就係同期運算，可見其時間本質。同期處理幾件事，後果不可預知，即唔確定，皆因做事過程孰先孰後，當中可能互相干擾。要有較合乎順序並正確結果，有賴訂定規則同演算法。

當初電腦，只能一件做完到另一件，若然要等周邊裝置做好，處理器就投閒置散。大概一九六〇年前後，各方就嘗試一次過讀入幾個程式，以便盡用處理器，咁就需要程式管理，自此開啟並行運算之研究。隨住電腦技術發展，管理程式就化成電腦操作系統，同並行運算息息相關，如分割處理器時間，幾個程式交替用。亦要兼顧讀寫規舉，免得資料混亂。

另一個範疇隨自網絡出現，分散運算到幾部電腦，外間睇起一部機做事咁。有啲決定必須喺各機程式合作，咁有時遇到網絡唔可靠，要研究有錯下仍能運作等問題。再有資料庫需要複制唔同機上，咁運行時又要資料一致，咁亦涉及並行運算。加密貨幣所用紀錄，亦不脫並行運算。故此並行喺唔同電腦範疇，都有可用到。

並行運算與平行運算、分散運算，時常拎來比較。但實情後兩者會用到並行運算。現今並行運算，亦多假設有平行同分散，盡用平行處理器同網絡，以縮短工作時間、畀用者感覺更加順暢。

系統以並行運算為基礎，就為並行系統。系統有管理，專門協調程式並行。系統可以為單獨程式，又或單獨電腦，又或一組網絡。

現今大多數電腦同網絡，都已經有並行運算元素。故此一般編程，並不必自行顧及並行。然而有時想用起來順暢，或者想借用平行運作，咁可以就劃分成子程式組件，各自運作，配以管理用子程式，精細管理並行運算。

程式語言用得操作系統之程式接口，都做得到並行運算。有啲以程式庫形式來用，亦有啲內建關鍵字來用。所謂並行程式語言，當今至少會有綫程與之間傳信。有啲會容許共享資源，有啲禁止。有啲就用到分散運算。
科學運算

（）係指喺科學上建構數學模型嚟模擬同分析所研究嘅現象嘅做法，例子有電腦模擬。

## 電腦模擬

## 睇埋
*模擬遊戲
黃竹坑 (選區)

**黃竹坑**（，代號：**D15**）係香港南區區議會下邊嘅一個選區，於1988年設立，現任區議員係民主黨成員嘅徐遠華。

## 範圍
現時選區範圍以黃竹坑一帶為主，包括香港警察學院（黃竹坑校舍）、香港仔網球及壁球中心、黃竹坑工業區以至深灣一帶。因應選區人口分佈，選區設有兩個投票站，分別位於涌尾香港仔網球及壁球中心同黃竹坑新會商會陳白沙紀念中學兩個地方。

## 選區歷史
1982年區議會選舉，黃竹坑及海灣選區正式成立。林漢強以3039票嘅巨大票差擊敗咗何有勝，當選呢一區嘅第一任區議員。

1985年區議會選舉，黃竹坑及海灣選區定為雙議席選區。因此，林漢強同公民協會嘅馬月霞二人毋需經選民投票，自動當選。

1988年區議會選舉，黃竹坑及海灣選區正式分拆成黃竹坑同海灣兩個選區。呢個同時意味住黃竹坑選區正式成立。喺選舉方面，馬月霞同高錦祥二人各以逾2,000票嘅巨大票差贏咗李世奕同袁雄崑，一齊當選。

1991年區議會選舉，黃竹坑定為單議席選區。呢屆淨係得馬月霞參選，佢因而自動當選。馬月霞喺呢次選舉中參加咗自民聯。

1994年區議會選舉，同1991年嘅選舉一樣，淨係得馬月霞候選，佢因而自動當選連任。唯一唔同嘅係今次佢就以獨立身份參選。

1999年區議會選舉，馬月霞暫唔參選，而無黨籍嘅陳若瑟參選。由於冇其他候選人，陳若瑟自動當選。

2003年區議會選舉，馬月霞再度參選，並自動當選。

2007年區議會選舉，馬月霞因應原有黃竹坑邨居民遷移，選擇去到石漁 (選區)參選，就冇再繼續喺黃竹坑選區參選。呢次選舉嘅候選人分別係自由黨嘅許雲薇、民主黨嘅徐遠華同埋民建聯嘅黃才立。而最終獲勝嘅係徐遠華，佢以796票嘅票差擊敗咗次名黃才立。

2011年區議會選舉，徐遠華繼續參選，以592票贏咗袁志光。

2015年區議會選舉，陳榮恩代表工聯會參選，但以455票嘅票差敗於徐遠華。

2019年區議會選舉，徐遠華以千幾票嘅票差，擊敗咗民建聯兼工聯會嘅陳榮恩，成功連任，但佢喺2021年劈炮。

## 歷屆議員
下面個表唔包括黃竹坑及海灣選區嘅當選區議員紀錄。

## 歷屆選舉結果

## 參考

## 睇埋
* 南區
* 南區區議會
桑達爾湖

**桑達爾湖**係俄羅斯一個湖，由卡累利阿共和國負責管轄，位於奧涅加湖西北面，長41公里、闊7.2公里，面積152平方公里，最大水深58米，平均水深12米，湖中有79個島嶼。
公安部國內安全保衛局

**公安部國內安全保衛局**（又叫**公安部一局**）係中國大陸嘅一個情報機構，前身係公安部政治保衛局，響1949年成立，係中華人民共和國國家安全部同埋中國公安部嘅直屬下屬機關。

呢個部門嘅主要工作係反外國間諜（特別係美國中情局）同埋政治保衛中國政府，而對外界就試過用**公安部港澳台事務辦公室**、**公安部警務保障企業管理辦公室**等等嘅假名。

佢響中國境內同埋對外嘅影響力僅次於中華人民共和國國家安全部。

## 歷任局長
### 公安部政治保衛局
* 凌　雲（1953年－1957年）

### 公安部國內安全保衛局
* 陶駟駒（1980年－1982年）
* 譚松裘（1982年－1990年）
* 陳芳芳 一級警監（1990年－2001年）
* 蔡安季 一級警監（2001年6月－2001年12月）
* 陳智敏 一級警監（2003年－2009年，同時間做埋公安部部長助理）
* 李江舟 一級警監（2011年－2012年6月，同時間做埋公安部二十六局局長）
* 白少康 一級警監（2012年6月－2013年3月28號，同時間做埋公安部二十六局局長）
* 孫力軍 副總警監（2013年3月28日－2020年4月9號，同時間做埋公安部副部長同埋公安部二十六局局長）
* 陳思源 一級警監（2020年－，同時間做埋公安部部長助理）
英國最高法院

**最高法院**（，又譯**終審法院**）係英國嘅最高級法庭，負責官司嘅最終上訴，同埋判決對憲制有重大意義嘅法律爭議。

而家嘅終審法院喺2009年成立，之前終審權由英國上議院轄下嘅上院法官包辦。
反質數

**反質數**，英文稱作 **emirp**（prime 質數嘅由尾串返上頭），係質數嘅一種。將一個素數嘅阿拉伯字數字序列（十進制）變成**由低位向高位反寫**出嚟，得到嘅另一個數重係質數 。例如質數13，反寫就係另一個質數31，所以13係一個反質數。呢個定義排除咗相關嘅迴文質數，因為迴文質數反寫唔係另一個數而係佢本身。

最細嘅幾個反質數係：13、17、31、37、71、73、79、97、107、113、149、157、167、179、199、…  。

所有非純位數嘅可交換質數都係反質數。

到2007年12月為止，已知最大嘅反質數係 1010006+941992101×104999+1，由 Jens Kruse Andersen 喺2007年10月發現。

喺十二進制嘅反質數（反轉 2 同反轉 3 代表 10 同 11）係：15, 51, 57, 5Ɛ, 75, Ɛ5, 107, 117, 11Ɛ, 12Ɛ, 13Ɛ, 145, 157, 16Ɛ, 17Ɛ, 195, 19Ɛ, 1ᘔ7, 1Ɛ5, 507, 51Ɛ, 541, 577, 587, 591, 59Ɛ, 5Ɛ1, 5ƐƐ, 701, 705, 711, 751, 76Ɛ, 775, 785, 7ᘔ1, 7ƐƐ, Ɛ11, Ɛ15, Ɛ21, Ɛ31, Ɛ61, Ɛ67, Ɛ71, Ɛ91, Ɛ95, ƐƐ5, ƐƐ7, ...

## 參考
傑利亞當斯

**傑利亞當斯**（；，音譯「傑律·麥亞當」；）係一位愛爾蘭共和派政治人。佢喺1983年至2018年出任新芬黨主席。

1970年代佢輾轉出入監獄好多次。最初佢因爲喺北愛爾蘭族羣衝突裏面，被認爲係愛爾蘭共和軍領袖，而俾當時嘅警察用反恐權力監禁。後來佢同其他共和派政治犯嘗試越獄俾人捉到，於是俾人定罪正式監禁。因爲佢嘅政治領袖身份，佢輾轉假釋幾次，參與北愛爾蘭共和派同英國政府之間嘅談判。2020年，英國最高法院推翻佢嘅越獄案底，原因係當年佢俾人捉入監嘅時候係冇審訊就收監，但當年嘅反恐特權法指明一定要英國政府嘅北愛爾蘭事務大臣親自批准，先至可以未審先收監。時任大臣原來冇批准捉佢，所以北愛爾蘭警察當年係違法禁錮佢，佢嘅越獄罪名故此亦要推翻。咁多年嚟，亞當斯堅稱佢冇做過愛爾蘭共和派任何武裝派系嘅成員。

佢坐緊監嗰幾年，經常用筆名「布朗尼」（Brownie）投稿愛爾蘭共和派嘅報章，提出北愛爾蘭共和派應該多啲動員組黨，參與地方政治，尤其是地區性嘅選舉。佢高調反對愛爾蘭共和軍裏面嘅強硬派系暗殺啲向英國投誠嘅前共和派武裝領袖。佢嘅立場令佢成爲新芬黨喺北愛爾蘭創黨嘅重要成員，以及80年代至90年代愛爾蘭共和派同英國政府談判嘅重要領袖。

1984年，亞當斯俾北愛爾蘭聯合派武裝分子襲擊。佢架車俾人開槍射咗20發子彈，佢喺頸、膊頭、手臂三處中槍，爭啲冇命。後來解密嘅情報顯示，原來英國嘅保安部隊一早就知道有人想暗殺佢，所以將啲襲擊者嘅子彈偷換咗殺傷力細啲嘅子彈，而且準備好警察即場拘捕槍手。

1983至1992年同埋1997至2011年，佢係聯合王國下議院嘅西貝爾法斯特選區當選人，但同所有新芬黨當選人一樣，按照新芬黨唔承認聯合王國對北愛爾蘭主權嘅原則拒絕出任。2011至2020年，佢擔任愛爾蘭衆議院議員，代表勞斯郡。

## 參考
調節變數

**調節變數**係變數一種，特徵係會「調節」另外兩個變數之間嘅關係。調節變數施加嘅效應，就係所謂嘅**調節效應**－又或者叫**統計互動**。畫做圖嘅話，調節效應可以想像成附圖噉嘅模型：





圖中嘅 X、Y 同 W 係變數，當中 W 係調節變數，X 同 W 之間有統計互動（W 影響 X 嘅效果），而箭咀表示**能夠影響**。舉個例說明：假設研究者想探究工作壓力對失眠有咩影響；一般嚟講，工作壓力愈大，失眠問題就愈嚴重；不過如果再加入一個新變項，例如運動習慣，結果就可能唔同—若果一個人有定期運動嘅習慣，即使佢有較高嘅工作壓力，失眠情況可能都唔算嚴重（壓力同失眠之間嘅關係變弱）；相反冇運動習慣嘅人可能會受壓力影響更大（壓力同失眠之間有強嘅關係）；喺呢個情況下，運動習慣就係調節變數，因為佢會調節**工作壓力**對**失眠**之間嘅關係。

## 迴歸分析

用迴歸分析諗嘅話，調節效應可以噉表達：
:Y = b_0 + b_1x_1 + b_2x_2 + b_3(x_1\times x_2) + \varepsilon \, 
當中 Y 係應變數，x_1 係自變數，而 x_2 係一個調節變數－Y = f((x_1\times x_2))，表示 x_1 數值對 Y 嘅影響視乎 x_2 嘅數值。條式入面嘅「x_1\times x_2」就係所謂嘅**互動項**。

## 外語詞彙
調節變數相關詞彙嘅外語版：
***調節變數**，
***調節效應**，
***互動項**，

## 睇埋
*實驗設計
*隨機效應
*析因實驗
*複雜系統，複雜系統之所以難預測，好多時就係因為啲變數之間嘅關係多調節效應，令呢啲關係更加唔線性。

## 引咗
般奴馬斯

**般奴馬斯**（，）係個美國歌手、詞曲作家、音樂製作人同埋舞者。

類:美國詞曲作家
類:美國音樂製作人
類:美國舞者
導航網格

**導航網格**（**navigation mesh**）係電子遊戲入面一種常用嚟控制 AI 移動嘅做法。一個導航網格有若干個二維嘅多邊形，定義環境入面有邊啲平面係個 AI 可以行嘅，網格以外嘅空間就係個 AI 唔去得嘅地方。

## 例子碼
以下呢段 Unity 入面嘅 C# 碼教一個物件按導航網格移動嘅例子碼：

```csharp
using System.Collections;
using System.Collections.Generic;
using UnityEngine;
using UnityEngine.AI;

public class NavTesting : MonoBehaviour
{
    [SerializeField]
    Transform _destination; // 定義有一個位置叫 destination，喺 Unity 當中，個位置嘅坐標值可以喺 C# 以外嘅介面定義。
    NavMeshAgent _navMeshAgent; // 有一個物體係移動緊嗰件物件。

    void Start()
    {
        _navMeshAgent = this.GetComponent<NavMeshAgent>(); // 要移動嗰件物件係呢段碼 attach 住嗰件...
        if(_navMeshAgent == null) // if 段碼冇 attach 住任何物件，出 error 信息...
        {
            Debug.LogError("The nav mesh agent component is not attached to " + gameObject.name); 

        }
        else
        {
            SetDestination(); // ... 否則就做 SetDestination
        }

    }
    private void SetDestination()
    {
        if (_destination != null) // if destination 有數值...
        {
            Vector3 targetVector = _destination.transform.position; // targetVector 係一個有三個數值嘅向量，設 targetVector 係 destination 嘅位置
            _navMeshAgent.SetDestination(targetVector); 
        }
    }
}
```


## 睇埋
*電子遊戲嘅人工智能

## 參考資料
中介變數

**中介變數**（ ）係統計學上嘅概念。設依家有三個變數 X、Y 同埋 M ，X 能夠用嚟預測 M ，而 M 跟住預測到 Y，而 X 預測 Y 嘅能力，一部份係通過佢對 M 嘅預測嘅，噉 M 就謂之 X 同 Y 之間嘅中介變數。單靠中介變數模型，唔能夠預測確立三個變數間嘅因果關係，不過喺實際應用上，三者間嘅因果關係通常係已知，會理解為
:X 影響 Y，而呢股影響有一部份係通過 X 影響 M 跟住 M 再影響 Y 嘅。
中介變數呢個概念，喺醫療研究上周不時會用到。

## 點樣詮釋

醫療同健康方面嘅研究，成日都會用到中介變數嘅概念。

例子：運動量對心血管健康嘅影響
:是次研究探討定期做運動點樣改善心血管健康，並假設體重係其中一個中介變數。
:自變數 X 係運動量，應變數 Y 係心血管健康，而中介變數 M 則係體重。
:X 預測 M：研究發現定期做運動，會顯著降低咗受試者嘅體重。
:M 預測 X： 住運動量不變，體重低啲嘅人，心血管指標傾向好啲。
結論嘅簡化版：有證據支持，定期做運動對心血管健康嘅正面影響，而呢股影響，局部係通過**減少體重**呢個**機制**嚟達成嘅。

要釐清返嘅係，上述噉嘅分析思路基於一個假設，就係研究者郁手建立統計模型前，已經知道啲變數邊個似係因邊個似係果。齋靠統計模型又冇任何其他來源嘅證據支持，**無法**確立變數間嘅因果關係。有關要點樣提供因果關係嘅證據，可以睇下實驗嘅做法。

## 統計做法

要分析**中介效應**，可以用迴歸模型，並且觀察模型得出嗰啲估計嘅系數。

中介效應模型嘅重要假設係，混淆變數冇扭曲模型嘅結果，包括自變數同應變數間嘅模型、應變數同中介變數嘅模型、同埋自變數同中介變數嘅模型。此外，應變數同中介變數嘅模型中，唔可以有受自變數影響嘅混淆變數。由於呢類假設有啲抆，所以喺實際使用上，統計師好多時都會做敏感度分析，睇下假設唔成立嘅情況下，個模型係咪仲行得通。

### 差異方法
**差異方法**（ ）嘅核心邏輯好簡單：睇下加入中介變數前嘅模型，對比加入中介變數後嘅模型，睇下自變數對應變數嘅預測力有咩變動。

首先，建立噉嘅模型，要自變數獨力預測應變數：
:Y = i_1 + cX + e_1
c 謂之自變數 X 嘅**總效應**。跟住，分析者要建立第二個模型：
:Y = i_2 + c'X + bM + e_2
當中 c' 謂之**直接效應**，可以理解為撇除咗中介變數 M 嘅預測力之後，X 對 Y 仲剩低幾多預測力。而 b 則代表中介變數對應變數嘅預測力。模型建立好晒之後，差異方法下嘅中介效應就可以噉計：
:\text{Haau6 jing3} = c - c'
即係話，若果加入中介變數，令到自變數嘅預測力大減嘅話，中介變數就謂之真係有效。

### 乘積方法
**乘積方法**（ ）個諗頭係，將有中介變數嘅模型拆做兩條連續嘅路徑，然後將呢兩條路徑嘅迴歸係數乘埋一齊。

步驟一，係要分析 X 對 M 嘅預測力，謂之路徑 a ：
:M = i_1 + aX + e_1
a 代表自變數 X 每郁一個單位，中介變數 M 會跟住郁幾多。步驟二，就係要分析 X 同 M 喺埋一齊嗰陣對 Y 嘅預測力，謂之路徑 b 同埋 c'：
:Y = i_2 + c'X + bM + e_2
b 代表控制咗 X 之後，中介變數 M 對應變數 Y 嘅預測力，而 c' 就係直接效應。至於中介效應要點樣計算，根據乘積方法嘅諗頭，中介效應就係兩條路徑嘅係數嘅乘積：
:\text{Haau6 jing3} = a \times b

## 進階模型

某啲中介模型仲可以加多個項，考慮埋自變數同埋中介變數之間嘅調節效應。

諗中介嘅統計模型可以涉及多過一個層次嘅變數，即係話當中有啲變數係量度緊某啲個體（例：員工），而高層次嗰啲個體（例：公司）係由低層次嗰啲個體組成嘅。不過一般嚟講，高層嗰啲變數會係預測低層變數數值嘅自變數。

## 睇埋
*因果關係
*潛在變數
*生還模型
*反事實因果觀

## 註釋

## 引咗

## 連結
*五大變數嘅介紹
Ed Sheeran

**Ed Sheeran**（本名：，）係英國一個唱作人、音樂製作人同演員。

類:英國男演員
麥克雷法路

**麥克雷法路**（，），係美國嘅男演員、導演、製片人同埋編劇。

類:美國男演員
類:美國導演
遙存

遙存（**telepresence**）泛指虛擬實境同電子遊戲等能夠令用家覺得自己好似存在喺一個虛擬世界入面嘅科技。
遙存感

**遙存感**（**presence**）係遙存（telepresence；泛指虛擬實境同電子遊戲等令用家覺得好似存在喺一個虛擬世界入面嘅科技）上嘅一個概念，指個用家有幾覺得自己真係身處喺個虛擬世界當中。
占士堅

**占士堅**（，）係美國男演員。

## 拍過嘅戲
* 《電梯驚魂》（1964，Lady in a Cage）
* 《衝破死亡線》（1965，Red Line 7000）
* 《鐵騎軍魂》（1965，The Glory Guys）
* 《龍馬精神》（1966，El Dorado）
* 《心驚肉跳》（1967，Games）
* 《烽火七雄》（1968，Journey to Shiloh）
* 《月球逃生記》（1968，Countdown）（亦都譯做《太陽神登月先鋒》話者《登月英雄塚》）
* 《霧雨飄飄淚兩行》（1969，The Rain People）
* 《X-1敢死潛艇》（1969，Submarine X-1）
* 《突破》（1970，Rabbit Run）
* 《城市小彩虹》（1971，T.R. Baskin）
* 《死亡哀歌》（1971，Brian's Song）
* 《教父》（1972，The Godfather）
* 《吧女生涯原是夢》（1973，Cinderella Liberty）
* 《大追殺》（1973，Slither）
* 《鬼馬雙警》（1974，Freebie and the Bean）
* 《教父續集》（1974，The Godfather: Part II）
* 《賭棍》（1974，The Gambler）
* 《血灑唐人街》（1975，The Killer Elite）
* 《俏佳人》（1975，Funny Lady）
* 《浴血滾球場》（1975，Rollerball）
* 《火燒罪惡城》（1975，Gone with the West）
* 《妙盜神偷》（1976，Harry and Walter Go to New York）
* 《英雄塚》（1977，A Bridge Too Far）
* 《萬里情緣》（1977，Another Man Another Chance）
* 《快馬加鞭》（1978，Comes a Horseman）
* 《愛情第二章》（1979，Chapter Two）
* 《黑殺令》（1980，Hide in Plain Sight）
* 《血灑暴力街》（1981，Thief）
* 《戰火浮生錄》（1981，Bolero）
* 《冤鬼再見》（1982，Kiss Me Goodbye）
* 《壯志英魂》（1987，Gardens of Stone）
* 《異形帝國》（1988，Alien Nation）
* 《至尊神探》（1990，Dick Tracy）
* 《危情十日》（1990，Misery）
* 《龍鳳雙星》（1991，For the Boys）
* 《賭城蜜月》（1992，Honeymoon in Vegas）
* 《男兒當衝線》（1993，The Program）
* 《蒸發密令》（1996，Eraser）
* 《冤家路窄》（1996，Bulletproof）
* 《黑幫女婿》（1999，Mickey Blue Eyes）
* 《黑色綁架事件》（2000，The Way of the Gun）
* 《人間狗鎮》（2003，Dogville）
* 《大碼小精靈》（2003，Elf）（亦都譯做《精靈總動員》）
* 《馬龍白蘭度》（2007，Brando）
* 《特務S嘜》（2008，Get Smart）
* 《我愛紐約》（2009，New York I Love You）
* 《撳錢闖情關》（2010，Henry's Crime）
* 《爸打衝囍》（2012，That's My Boy）
* 《康城大任務》（2013，Seduced and Abandoned）
* 《孭鑊特工隊》（2015，The Throwaways）
* 《臥底爺爺》（2017，Undercover Grandpa）
* 《美國演藝教父》（2019，It Takes a Lunatic）

## 出面網頁

類:美國男演員‎‎
馬菲波麻

**馬菲·波麻**（，）係美國男演員。

佢喺2014年HBO播出嘅電視電影《常人之心》（The Normal Heart）入面飾演配角Felix Turner，贏咗2015年第72屆金球獎電視類最佳男配角獎，亦都得到2014年美國艾美獎嘅提名。

## 早年生活
馬修·波莫喺美國密蘇里州出世。佢老豆約翰·波莫係前達拉斯牛仔球員。波莫同同樣係演員嘅李·培斯一齊喺侯斯頓郊外嘅克萊因高中讀書，同埋一齊喺休斯頓嘅非牟利戲院艾利劇院（Alley Theatre）出騷。2001年，波莫喺卡內基梅隆大學畢業，攞到藝術學士學位。畢業後搬咗去紐約，繼續喺劇院度表演。

## 個人生活
佢係一個同性戀者，佢同前男朋友Mike White喺2004年分手。2008年識咗荷里活公關公司「PMK•BNC」嘅CEO西蒙·豪爾斯(Simon Halls)，兩個人喺2011年結婚。佢哋有三個仔，其中有對雙胞胎。佢哋嗰三個仔都係由西蒙·豪爾斯透過代孕所生。

佢係2012年Steve Chase人道主義獎頒獎典禮上公開出櫃，佢因為致力喺愛滋病防治工作而獲獎，喺得獎感言入面多謝同性伴侣西蒙同佢哋啲仔。「我要特別多謝我美麗嘅家庭，Simon、Kit、Walker、Henry，多謝你哋教識咗我乜嘢係無條件嘅愛。」

## 參考

## 出面網頁

* 
* 
* 
* 
* 

類:美國電影男演員
類:舞臺劇演員
類:美國電視男演員
類:LGBT權利運動者
類:金球獎最佳電視男配角
類:基佬‎
查域保斯曼

**查域保斯曼**（，）係美國男演員、編劇同監製。佢最出名喺電影《黑豹》飾演超級英雄黑豹。

佢患上大腸癌4年，最後喺2020年8月28號病死，享年43歲。
力卡特

**力卡特**（，）係美國男演員同歌手。

## 出面網頁

* 

類:美國男歌手
類:美國男演員‎‎
拜仁鈞士頓

**拜仁鈞士頓**（，）係美國男演員，最出名演絕命毒師嘅 Walter White。

## 出面網頁

類:美國男演員
克里納

**克里納**（，）係過咗身嘅美國男演員。

## 出面網頁

* 

類:美國男演員‎‎
類:癌死者
愛路扶連

**愛路扶連**（，）係美國一個男演員、編劇、電影演員、電影導演，1932年出道。

## 攷

## 拎
祖舒亞格羅本

**祖舒亞格羅本**（，）係美國嘅男演員同歌手。

類:美國男演員
類:美國男歌手
越獄

**越獄**，又叫**逃獄**，係指一個坐緊監嘅囚犯由監獄度逃走。

有啲地方越獄本身係一條罪名，越獄嘅人俾人捉到嘅話會再告多一條罪，坐監要再耐啲。另一啲地方嘅法制認爲，尋求自由係人嘅天性，所以越獄唔係罪名，不過越獄期間傷害到其他人可能犯罪，而越獄嘅囚犯俾人捉返之後會韞喺更加保密嘅監倉。
潮什麼系列

《**潮什麼系列**》（）係香港電視廣播有限公司嘅遊埠節目系列，由Nucks Production Company外包製作，各輯由梁芷珮做主持，第1-8輯由張志明做監製。第9-18輯由張洪翅做監製。第20輯開始由陳玥臻做監製。
黃韻材

**黃韻材**（，）係香港男演員、歌手同埋中醫師，做過無綫電視同亞洲電視旗下藝人，佢喺鄉下喺廣東省佛山市高明區。

## 出面網頁

類:香港男歌手

類:香港電視男演員
類:香港電影男演員
類:香港男演員
西葡潮什麼

《**西葡潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第七輯作品，喺2020年5月16號到8月22號香港時間逢禮拜六22:30到23:00喺翡翠台播，係頭一輯喺翡翠台首播。呢個節目會介紹西班牙同葡萄牙嘅新潮嘢。

## 每集內容

## 節目調動
*2020年6月6號：由於直播《萬眾同心公益金》，所以停播一次。
*2020年6月20號：由於23:00播《big big shop感謝祭》，《晚間新聞》提早到呢個時段播，所以停播一次。
*2020年7月25號：由於23:00播《big big shop抗疫感謝祭》，《晚間新聞》提早到呢個時段播，所以停播一次。
*2020年8月1號：由於23:00播《big big shop抗疫感謝祭 續集》，《晚間新聞》提早到呢個時段播，所以停播一次。
*2020年8月8號：由於播《2020勁歌金曲優秀選第一回》，所以停播一次。
*2020年8月22號：由於播《2020用愛站起來》，所以改到22:00—22:30播。

## 出面網頁
*西葡潮什麼 - 主頁 - tvb.com
豪DEE

（中文證件名**歐陽仲豪**、葡文證件名**Ao Ieong Chong Hou**、英葡簡稱**Carl Ao Ieong**/**Sheldon Ao Ieong**，）係個澳門男演員。佢專行搞笑戲路，加入微辣集團之後撈起唨，就戏稱他是**微辣一哥**。

## 簡歷
豪DEE仲係大學生嗰陣已經有話劇演出經驗，經雞Wing得知微辣集團請緊臨時演員，然後接受六毫子嘅邀請加入。

豪DEE參演㗍2019年1月上畫嘅《恭喜八婆》，佢憑𠲖套戲攞到「第3屆MOVIE6全民票選電影大獎」嘅“最佳新演員”獎項。同年12月，佢頭一次有份配音嘅卡通片《魔鏡肥緣》上映。

豪DEE在微辣時，同幕前嘅Yelo(黃曉晴)是银幕拍擋，𠲖檔嘢亦多次半真人嗖式暗示豪DEE同幕後嘅Chiteng𠺬戲外有曖昧關係，不過豪DEE後唻公開否認同Yelo或Chiteng相戀。2021年同微辣公司幕後同事阿曄(李曄/Leaf Lei)拍拖。

## 褒貶
豪DEE嘅前經理人阿晶(劉靜儀)㗍二〇二三年七月自殺死唨，掀起網民抵制微辣集團嘅浪潮，豪DEE説自己因阿晶去世時
消息感到悲傷而远离社交平台沉淀心情。大半个月后先可以平复心情表面自身状况。豪DEE㗍同年八月聲明“……日後我將會以個人身份獨立發展演藝事業……”，新聞解讀噉意味脱離微辣。豪DEE㗍同年十月上水，經facebook嗙Instagram發佈自己出演嘅新嘅簡短娛樂影片，其內容引發唨些微批評(幸災樂禍？)嗙擔憂(神智抱恙？)。

豪DEE後唻去唨內地撈，㗍同年十一月或較早加入街坊喜劇(又叫笑兒頻道)，再㗍同年十二月或較早開始隨隊公開現場表演棟篤笑。到唨二〇二四年一月，有班網民𠺬小紅書鬧街坊喜劇，話豪DEE有份嗑阿晶(按：關鍵爭論點係㗍二〇二一年八月加蔥嘅YouTube頻道直播儀仔、多多、加蔥、卡夫嗙豪DEE主演嘅打邊爐真人嗖節目算唔算佢哋夾份欺凌阿晶嘅證據)，唚佢玩冇陰功；㗍同年二月，豪DEE經小紅書嗙Instagram全面否認嗰啲指控，街坊喜劇則經小紅書話相關嘅網上材料證實唔到豪DEE做過啲噉嘅事，所以信𠰍佢先。

## 演出
### 電影
*2019年：《恭喜八婆》 飾 豪Dee
*2021年：《熱唱吧》 飾 豪Dee
*2023年：《超神經械劫案下》 飾 豬紅

### 節目主持（ViuTV）
*2019年：《全日情侶診所》
*2019年：《港男入贅手冊》（第9-11集馬來西亞篇）

### 配音
*2019年：《魔鏡肥緣》

## 睇埋
*

## 參考


## 出面網頁
*豪DEE嘅小紅書
*豪DEE嘅抖音（一）
*豪DEE嘅抖音（二）
*豪DEE嘅微博
*豪DEE嘅Facebook（一）
*豪DEE嘅Facebook（二）
*豪DEE嘅Instagram（一）
*豪DEE嘅Instagram（二）
*豪DEE嘅YouTube
霍哥

（其他藝名**霍景耀**、英萄簡稱**Jeffrey Fok**，真名**霍俊邦**，），係澳門男模特兒，以前係澳門藝人組合微辣嘅成員。佢喺旅遊學院修讀酒店管理，畢業後做過兩年幾酒店管家工作，但佢始終覺得自己鍾意拍片，所以就辭工加入咗微辣。佢相當高大，身高有190厘米，所以拍過唔少健身短片。

## 演出
### 電影
*2019年：《恭喜八婆》 飾 霍哥
*2019年：《不義之戰》 飾 98年特擊隊指揮官
*2021年：《一秒拳王》 飾 葉英毅

### 電視劇（ViuTV）
*2022年：《百萬同居計劃》 飾 易曉
*2022年：《心靈師》 飾 咖啡店客人

### 節目演出（ViuTV）
*2020年：《飛檳吧！男神》演出嘉賓
*2021年：《今餐有料到》第126集嘉賓
*2022年：《聲控鬥室》第1-5集嘉賓
*2022年：《為食家族》參賽家族嘅管家
*2023年：《初戀Action！》第6-10集嘉賓
*2024年：《我想身體健康》第66集嘉賓

## 出面網頁
*
*
母題

**母題**（）係敘事學上係指喺故仔入面重複噉出現、有象徵性意義嘅嘢。簡單例子有用一種動物代表一個角色，展示個角色嘅性格；例如一個性格強悍嘅角色身上有狼、熊人或者獅子等兇猛動物嘅紋身，用動物形象代表佢嘅個性。
雞Wing

（中文真名：**陳康榮**；葡文真名：**Chan Hong Weng**；其他藝名：**Weng Chan**／**Chicken Wing**／**雞榮**；）係個澳門男演員。佢先後喺利瑪竇中學傍澳門城市大學畢業，今陣係微辣文化嘅成員，

## 爭議
於2016年10月27號，開始有人喺香港高登討論區指摘雞Wing經埃豬賣冒牌鞋；雞Wing先於2016年11月2號經面書聲稱對方誤導，再於2016年12月15號經面書道歉，不過話只係供應商畀錯徂相過渠有份嗰間網店，尐貨都係正牌嘢。

阿晶於2023年7月26號自殺身亡，此事掀起之風波迫使微辣文化傍與其關係密切者暫停、取消或押後多數渠等未開始嘅商業活動。於2023年8月18號，一段疑似帶有植入式廣告嘅影片上載徂去雞Wing嘅油管頻道，該影片、渠本人傍其疑似贊助者（之一）Insta360隨即密集恁收到批評傍投訴，嗰段影片亦喺同日變為私人。互聯網輿論大致認為，此乃微辣文化為恢復正常運作而試水溫之舉，結果失敗。

於2023年8月19號，得到網民提示嘅油管頻道“日更頻道PLUS”分析一段於2022年5月18號上載到雞Wing嘅面書戶口嘅影片，指渠可能有網絡欺凌阿晶嘅作用，同卡特、思男、佩男傍煮詞人經埃豬上載六張加徂嚎哭特效之相嘅有關。由該影片可見，雞Wing、煮詞人、大文、Alex傍阿泰笑着恁扮喊，其言談傍附帶之文字亦說明渠等正以該類圖像濾鏡來開玩笑。雞Wing等人因此受到坊間新一浪嘅抨擊。

## 演出
### 電影
*2019年：《恭喜八婆》 飾 雞Wing
### 電視節目（ViuTV）
*2022年：《七福星》第6集嘉賓
*2022年：《聲控鬥室》第1-5集嘉賓
*2022年：《今餐有料到》第186集嘉賓

## 睇埋
*

## 參考


## 網頁
*雞Wing油管：https://youtube.com/@ChickCheck
*雞Wing面書：https://www.facebook.com/chan.hongwenghttps://www.facebook.com/wengchan53
*雞Wing埃豬：https://instagram.com/wengchan53
*雞Wing串：https://www.threads.net/@wengchan53
*雞Wing微博：https://weibo.com/u/5995662003
*雞Wing嗶哩嗶哩：https://space.bilibili.com/178488810
*雞Wing抖音：https://www.douyin.com/user/MS4wLjABAAAAjwjdvyS3O-NCNvSYssT-C2-VNKtVktCoOGqj9-4kfQEhttps://www.tiktok.com/@wengchan53
*雞Wing小紅書：https://www.xiaohongshu.com/user/profile/5ad1e1f5e8ac2b156bf88c7d
龍潭區 (臺灣)

**龍潭區**（臺灣客家語四縣腔：liungˇ tamˇ kiˊ；饒平腔：liung tam kiˇ；詔安腔：liungˋ tamˋ kiˇ）係中華民國桃園市南部嘅市轄區，人口12.2萬幾，面積約75.2341平方公里，因區中心嘅龍潭大池而得名。2014年12月25號桃園縣升格為直轄市，龍潭鄉改制成**龍潭區**，同時村改里。

## 參考
數據傳輸

**數據傳輸**（**data transmission**）係指一個電腦網絡嘅節點之間以乜嘢物理方式傳遞數據。
頻寬 (電腦)

**頻寬**（**bandwidth**）喺電腦網絡上係指耗用嘅資訊量位元速率，以每秒嘅數量表示，一般數值愈大愈好。
時延

**時延**（**network delay**）喺電腦網絡上係指由一個節點傳到第個節點嗰度要花嘅時間，一般數值愈細愈好。
順應力

**順應力**（**resilience**）喺電腦網絡上係指個網絡有幾能夠喺異常情況出現（例如突然間有好多用家想要攞數據）嗰陣維持正常運作。
婼羌

**婼羌**係喺中國新疆巴音郭楞嘅地方，家下係個縣，叫**婼羌縣**，簡化字寫做**若羌县**。係全中國面積最大嘅縣。
網絡節點

**網絡節點**（）係指一個電訊網絡當中能夠發訊同接訊嘅點。

## 睇埋
*電腦網絡
意象

**意象**（；）係文學理論上嘅一個概念，指份作品喺讀者腦海入面所引起嘅影像同聲等感官感受。

例：「夜色如常一樣咁黑，但明亮嘅星星照亮夜空，形成散佈於天文景觀嘅各個多樣星座。」就係視覺意象嘅一個例子。

## 相關
*想像
*通感

## 參考
中央區

**中央區**可以係：
*中央區 (東京都)
*中央區 (大阪)
*中央區 (札幌市)

## 睇埋
*中區
楊寶玲

**楊寶玲**可以係：
* （杨宝玲，1957－），全國人民代表大會代表
* 楊寶玲 (香港小姐)（，1967－），香港小姐競選冠軍
Pauline Yeung

**Pauline Yeung**可以係：

* 楊寶玲 (香港小姐)，1987年度香港小姐冠軍兼國際親善小姐
* 楊寶蓮，香港政府財經事務及庫務局政治助理
* 楊容蓮，香港電影業茶水工同特約演員，第37屆香港電影金像獎專業精神獎得主
香港基督教協進會

**香港基督教協進會**（）係香港教會聯合組織，喺1954年成立。目的係推動整體教會嘅聯合見證同宣教工作，致力服務香港人，關心香港。同時與普世教會同合一組織保持聯繫，彼此關懷，分享資源。

## 起源
香港基督教協進會係由香港華人基督教聯會、中華基督教會香港區會、救世軍、信義宗教會、循道公會、衛理公會、香港浸信會聯會、聖公會、基督復臨安息日會等教會，同香港中華基督教青年會、香港基督教女青年會等基督教團體同埋部分外國同工聯合發起。1954年組織完成，宣告成立。

## 宗旨
#增進香港眾教會同基督教團體間嘅團契，發展聯合事工，以加強宣教活動。
#作為教會與基督教團體對共同關注事物交換同調和意見嘅機構。
#倡導香港眾教會同基督教團體嘅共同使命同聯合行動。
#為基督教合一嘅象徵，並繼續促進教會合一嘅精神同行動。
#對於影響市民嘅宗教、道德、經濟、社會生活嘅事項，表示關注，反映意見。
#與地區性同世界性嘅普世教會團體保持聯繫。

## 睇埋

* 基督新教喺香港

## 出面網頁
*
拉莉莎·馬諾芭

**拉莉莎·馬諾芭**（，），藝名**Lisa**，係泰國女歌手同演員，喺武里喃府出世，組合BLACKPINK成員之一。

## 參考
國際唔再恐同日

**國際唔再恐同日**係LGBT嘅國際紀念日，喺每年5月17號，主題就係向公眾宣揚唔好恐同嘅訊息。揀呢個日子嘅原因，係紀念1990年5月17號世界衛生組織正式將同性戀唔再當係一種病。
恐同

**恐同**係指對同性戀（廣義上更包晒LGBT）嘅恐懼同排斥，主要原因係有唔少異性戀者認為異性戀先至係正常，所以就抗拒同性戀者。
## 睇埋
*國際唔再恐同日
美國國家安全局

**美國國家安全局**（英文：National Security Agency，縮寫**NSA**）係美國規模最大嘅情報機關，響海外嘅活躍度僅次於中央情報局。除咗直屬上級機關美國國防部同埋總統之外，其他部門對佢內部嘅連作一無所知，就連CIA對呢個部門嘅內部連作都係知啲唔知啲，所以佢畀其他部門起咗個花名叫「No Such Agency」（意思即係**冇呢個部門**）。

## 歷史
國家安全局嘅歷史可以追朔到響1917年成立嘅**軍情八處**（MI一8），由當時全美國最犀利嘅解碼專家赫伯特·阿德利成立。後嚟響1949年，參謀長聯席會議通過咗國防部嘅提議，由**軍隊安全局**（Armed Forces Security Agency，AFSA）取代軍情八處，不過當時佢其實冇咩嘢權力。響1951年中情局局長同美國國家安全委員會提議，起一個多方面嘅情報機關，意見畀委員會同意。於是響1952年，委員會出咗一份報告，提議將軍隊安全局轉型同埋擴大佢嘅權力。響同年六月，當時美國總統杜魯門簽咗文件，劃定咗軍隊安全局轉型後嘅權力，仲響同年四月正式成立，叫國家安全局，取代軍隊安全局。

## 主要工作
國家安全局嘅主要工作除咗係海外情報收集同分析、政治保衛美國政府之外，仲會破解其他國家情報組織嘅密碼，同埋監聽國內外嘅公司、軍隊同外交部，對於美國外交部同美國軍隊嘅內部運作係仲清楚過CIA。此外，佢仲係世界上請最多數學科博士同電腦專家嘅情報組織，解碼能力都係世界一流。
金興賢

**金興賢**（，）係香港男演員及高爾夫球教練，做過無綫電視同埋亞洲電視旗下藝人。佢喺1972年加入第一屆第一期無綫電視藝員訓練班而出道。同期學員有郭鋒、劉緯民、甘國亮、關聰、蘇杏璇、黃允財、許紹雄、梁立人、招振強、林偉圖、溫燦華、呂有慧、高妙思、程可為、莊文清、孫明貞、陳嘉儀、陳美琪、陳喜蓮同覃恩美等等。

## 演出
### 電視劇（[[香港電台電視部]]）
*1976年：獅子山下〈球賽風雲〉
*1977年：獅子山下〈赤柱生涯〉 飾 感化官
*1981年：浮雲 飾 John
*1982年：一點燭光〈未完的故事〉 飾 就業輔導員
*2009年：流金頌〈奏出我未來〉 飾 亨利（Henry）
*2010年：愛回家〈愛在生命終結前〉 飾 茗慧父親
*2010年：火速救兵〈最強保護〉 飾 丁力
*2012年：火速救兵II〈同袍〉 飾 黃大仙消防局局長
*2013年：警訊〈黑洞〉 飾 公司主席
*2015年：火速救兵III〈幸福的聲音（上）〉飾 何志達

## 出面網頁
* 

類:香港高爾夫球教練
類:香港電視男演員
類:香港電影男演員
類:前無綫電視男藝員
類:前亞洲電視男藝員
興賢
山中伸彌

**山中伸彌**（，）係日本醫學家。

## 個人榮譽
* 邵逸夫獎生命科學及醫學獎（2008年）
* 諾貝爾生理學或醫學獎（2012年）
* 香港大學名譽科學博士（2014年）
* 香港中文大學榮譽理學博士（2015年）

## 睇埋
* 幹細胞
* （簡稱iPSC／iPS細胞）

## 參考資料

## 出面網頁

* Shinya Yamanaka | UCSF Profiles，三藩市加州大學

類:醫學家
類:諾貝爾生理學或醫學獎得主
類:邵逸夫獎得主
類:日本科學家
類:香港中文大學榮譽博士

類:日本學士院會員
野依良治

**野依良治**（，）係日本有機化學家，係2001年諾貝爾化學獎得主之一。

## 個人榮譽
### 榮譽博士
*  雷恩第一大學榮譽博士（2000年）
*  名譽博士（2004年12月16號）
*  慕尼黑工業大學名譽博士（2005年）
*  香港理工大學榮譽理學博士（2007年）

### 諾貝爾獎
* 諾貝爾化學獎（2001年）

### 院士
* 日本學士院院士（2002年）
* 中國科學院外籍院士（2011年）

## 攷

類:日本化學家
類:諾貝爾化學獎得主
類:香港理工大學榮譽博士
類:中國科學院院士
類:日本學士院會員
類:京都大學舊生
Backdoor (電腦)

（；又有譯做**軟件後門**）係指一個電腦系統或者網絡有方法俾人避開一般鑑別（即係入密碼等鑑別身份嘅過程）同保安控制就可以進入，搞到黑客等嘅人物有能力攞到一啲唔應該攞到嘅數據。

舉個簡單例子，軟件工程師製作軟件嗰陣，好多時都會將隻軟件設定成用家要入密碼或者用第啲方法做鑑別，確定咗佢身份，先至准佢哋用隻軟件；同時軟件工程師好多時又會特登設計一啲另類嘅方法，畀用家唔使做呢啲鑑別就用到隻軟件－用意可能係想（例如）確保技術人員能夠喺用家唔記得咗自己密碼嗰時照行隻軟件，從而幫用家 reset 密碼。不過事實表明，黑客等嘅惡意人物成日會利用呢啲噉嘅 backdoor 嚟偷取資訊。

## 攻擊
攻擊方要用 backdoor 攻擊，可以有多種途徑。最直接嗰種方法，可能攻擊方對佢想攻擊嗰個系統或者嗰隻軟件好熟，甚至知個系統或者隻軟件嘅源碼，知道（例如）喺開咗隻軟件之後撳某段掣再入某段密碼，就能夠直接略過正常鑑別程序，直接用到隻軟件嘅，於是就用呢種方法攻擊；亦都有一種做法係用某啲方法（例如釣魚）吸引用家 download 隻惡意程式，然後隻惡意程式會喺用家唔為意嗰陣 download 第啲惡意程式，等呢啲其他惡意程式唔使經用家同意就入到用家部電腦－帶頭嗰隻惡意程式可以算係一道由黑客自己整、再擺落用家部電腦度嘅 backdoor 。
## 睇埋
*電腦保安
*源碼
## 註釋

## 參考資料
公共漏洞同暴露

**公共漏洞同暴露**（**Common Vulnerabilities and Exposures**，**CVE**）係一個列出同討論電腦保安上常見嘅漏洞嘅資料庫。
漏洞 (電腦保安)

**漏洞**（）喺電腦保安上係指一個電腦系統或者網絡喺設計同執行上一啲可以俾人利用嘅弱點。
歌莉雅

**歌莉雅**（， ），係香港獨立唱作歌手，2004年出道，而家屬musicNEXT旗下。

## 參考
初度遊

《**初度遊**》（**Travel Freshman**），係香港電視娛樂製作嘅遊埠節目，由周雅霏監製，2020年5月17號到8月9號逢禮拜日20:00-20:30喺ViuTV播。節目搵咗三個第一次出國遊埠嘅人去外國遊歷。

## 每集一覽

## 節目調動
*2020年7月12號：由於直播《英格蘭超級聯賽：屈福特 對 紐卡素》，所以暫停播映一集。

## 睇埋
*《親子初度遊》

## 出面網頁
*ViuTV：初度遊
87式自動步槍

**87式自動步槍**（**QBZ-87**）係中國第一個、又都係唯一一個完全唔抄外國模式、真正中國自己研發嘅槍，係解放軍專用槍之一，不過因為產量實在太少，所以依家已經唔係好常用，畀**95式自動步槍**取代咗。

## 歷史
當初設計87式自動步槍嘅原因係為咗取代解放軍用咗一段時間、但係唔係咁好用嘅56式自動步槍。所以後嚟響1981年，中國北方工業集團公司幫解放軍成功設計咗一款新型步槍叫**81式自動步槍**，但係解放軍要求佢設計一款比81式仲勁啲嘅槍，所以呢間公司又設計咗一款新槍，仲響1987年正式啟用，就係87式自動步槍。但係產量太少，就畀2000年左右設計出嚟嘅**87A式自動步槍**取代。依家只會響軍演上面偶爾見到。

## 對中國步槍歷史嘅影響
87式自動步槍對於中國步槍嚟講可以話係影響深遠，因為依家解放軍常用步槍（包括**95式自動步槍**同埋**03式自動步槍**）都係照住87式嚟改良，03式個樣仲係同87式差唔多一模一樣。仲有，佢係解放軍用過咁多種中國步槍以嚟，唯一一個真真正正自主研發、完全唔抄外國嘅槍，就算95式同03式都係有啲抄外國。
數碼化革命

**數碼化革命**（**digital revolution**）係指二戰之後因為電腦同電子數據嘅普及同推廣而喺各行各業嘅變革。
古家峯

**古家峯**（，）係香港男歌手，2019年出道，屬星夢娛樂旗下，同時亦係前無綫電視非合約男藝員，現為宏利保險南九龍旗下創世家族財富管理（理財策劃）經理。

類:香港保險界人士
加密

**加密**（）喺電腦保安上係指將一段數據入碼，轉化成第種表示方式，收訊人會知道段信息係點加密嘅，所以會有能力解讀段信息，但收訊人以外嘅人就因為唔知個加密方案，就算截到段信息都解讀唔到。加密過程可以想像成下圖噉－
*最左手邊嗰張白紙代表段明文，呢張紙掕住嗰條鎖匙就係密文碼，
*中間嗰張白紙代表密文－張紙上面寫咗啲就噉睇好似語無倫次噉嘅字，
*右手邊嗰條鎖匙係負責做解密嘅演算法，會將段密文轉化返做原本嗰段信息。





還原加密嘅過程叫**解密**（）。

## 基礎

加密係指用一啲特定嘅編碼方法（即係所謂嘅密文碼）將一段想傳嘅信息（明文）轉化做一串串嘅符號（密文），例如係一大串嘅 0 同 1，令到淨係得收信息嘅人能夠解讀（解密）嗰段嘢；技術化噉講，加密（E）同解密（D）可以想像成函數，會各自噉將自己嘅輸入轉化，當中解密係加密嘅反函數：
:D = E^{-1}

密文碼係編碼方法嘅一種，同一般嘅編碼方法唔同嘅係，密文碼係**唔會俾外人知嘅**，所以就算第啲人－例如係黑客－攞到串信息都唔會識得點樣解讀。好似係密文噉，如果一個人唔知段密文碼（每個字母對應啲乜），佢唔會有能力搵得出嗰段信息加密之前嘅樣。

## 應用

加密嘅應用非常廣泛，基本上只要同資訊安全有關，都離唔開加密。喺金融方面，諸如網上銀行轉帳、信用咭付款，背後全部都要靠加密嚟保障交易資料唔會俾人偷。喺通訊方面，好似 WhatsApp 等嘅即時通訊軟件，都會用端對端加密，確保只有發送同接收嘅人先睇到訊息內容。

除此之外，加密仲廣泛應用喺政府、軍事、醫療等領域，用嚟保護敏感資訊。

## 睇埋
*密碼法
*密匙
*難讀化
*遊戲改檔
*機械翻譯

## 文獻

*Fouché Gaines, Helen (1939), *Cryptanalysis: A Study of Ciphers and Their Solution*, New York: Dover Publications Inc.

## 引述
曾展望

**曾展望**（，），暱稱**GM**，係香港男藝人，2018年開始做無綫電視《＃後生仔傾吓偈》其中一位「後生仔」KOL。佢喺香港理工大學會計系學士畢業。

## 演出

### 電視劇（無綫電視）
*2021年到依家：《愛·回家之開心速遞》 飾 Mike Tong
### 節目主持（無綫電視）
*2019-2021年：《#後生仔傾吓偈》
*2021年：《不能只有我看到的 便利店追女神食譜》
*2025年：《奇情谷》
### 節目演出（無綫電視）
*2025年：《女神配對計劃》參加者

## 出面網頁
*
普拉瓦河

**普拉瓦河**係俄羅斯一條河，位於圖拉州內，屬於烏帕河嘅右支流，河道全長101公里，其中60英里河道適宜划艇同埋獨木舟，河畔城鎮有普拉夫斯克。
劉子碩

**劉子碩**（，）係臺灣出身嘅香港前男藝人，喺臺中市出世同成長，2018年7月到香港發展。2020年11月份淡出香港娛樂圈，返臺灣轉戰網紅市場。

## 註


## 參考

## 出面網頁
* 
*
蔣孝嚴

**蔣孝嚴**（），原名**章孝嚴**，台灣政治人物，響廣西桂林出世，係蔣經國同二奶章亞若生嘅私生孖仔入面嘅大佬（又有人話佢係郭禮伯個仔，2020年又有人話佢老豆係王繼春），曾經做過國民黨副主席、立法委員、總統府秘書長、國民黨秘書長、行政院副院長、外交部部長等等。依家佢已經淡出政界，輪到佢個仔蔣萬安做政治人。

## 細個經歷
蔣孝嚴原本叫章孝嚴，係蔣經國嘅私生仔（又有人話佢係郭禮伯個仔，2020年又有人話佢老豆係王繼春），跟阿媽姓。但響同年八月佢阿媽突然死咗，變相要由舅父章浩若同舅母紀琛養，佢哋重登記成兩兄弟嘅老豆阿媽。響國共內戰期間，佢阿婆帶兩兄弟由桂林落台灣新竹，由阿婆、細舅父章渙若同細舅母章向鳳妹繼續養。佢響嗰度讀咗臺灣省立新竹中學（依家國立新竹高級中學）同埋東吳大學。

之所以佢係蔣經國私生仔呢點有咁多人信，因為佢係跟蔣家族譜改嘅「孝字輩」。

## 攷
開火 (電視節目)

《**開火**》（**Open Fire**）係香港無綫電視製作嘅飲食節目，呢鋪開乜系列之一，2022年6月20號開始逢禮拜一21:30-22:00喺J2播，由張寶兒、施焯日、王虹茵、林沚羿聯同大廚楊尚友主持。節目會示範點樣整一啲食店招牌嘢食。由2022年11月28號開始，節目唔再以呢鋪開乜命名，並改為禮拜一至五20:30-21:00播，播到12月16號。

## 每集一覽
### 呢鋪開乜系列（第1-23集）

### 獨立節目（第24-38集）

## 濕碎事
*呢個節目係楊尚友主持嘅頭一個無綫電視節目，咁啱佢之前幫ViuTV主持嘅其中一個節目《辣伙頭·開火》個名同呢個幾似樣。

## 出面網頁
*開火 - 主頁 - tvb.com
*開火 - myTV SUPER
軟件測試

**軟件測試**係軟件工程其中一個工序，講緊工程師要鑑定隻軟件，確保隻軟件行起上嚟出到預期嘅結果而且又安全。喺測試階段，工程師要用一啲預先設計好嘅用例去試隻軟件，途中實會發現隻軟件嘅某啲部份有錯，要做除錯嘅工作。正常嚟講，軟件測試發生喺軟件建造之後，亦有人主張要同建造同步發生。

## 基礎概念

軟件測試包含動態嘅核證過程，要睇吓個程式佢喺數量有限嘅用例上係咪展現出預想嘅行為。用例數量有限，通常要由無限嘅可能情況中小心噉揀選出嚟，當中：
*用例有限：就算係小型嘅軟件工程項目，用家可能俾嘅輸入嘅數量都可能會接近無限大，工程師要避免自己進入分析癱瘓。
*揀選用例：喺最基本上，工程師會嘗試用家最可能會俾嘅輸入。
*預想嘅行為：個程式係咪做出工程師預佢會做嘅嘢？喺某啲情況下，呢個判斷可能唔簡單。
舊陣時，軟件工程師成日都諗住測試係軟件建造之後先做嘅，但喺二〇一〇年代開始，唔少人都提倡兩者要同步進行，如果唔係就好容易出現大錯處，建造後至發現得到。

## 用例選擇

做測試，首先就要界定好**測試用嘅個案**。

## 睇埋
*分析癱瘓
*遊戲測試
*容錯能力

## 引咗

## 註釋

## 連結

*講解 bug、fault、failure 等嘅詞，GeeksForGeeks 解釋幾隻軟件測試上成日會見到嘅詞。
蔣萬安

**蔣萬安**（），台灣政治人物，臺北市長，係蔣經國個孫，蔣孝嚴個仔，係前任立法委員（台北市第三選區）、國民黨立院黨團書記長同中常委，做過國民黨智庫董事同埋立法院社福衛環召委，有美國律師執照。綽號叫做：safe哥， 是由立委 在當時因為名字翻譯出錯，才有這個綽號。

## 經歷
蔣萬安原本叫章萬安，響台北市出世，係蔣孝嚴唯一嘅仔，而佢自稱個名「萬安」係由佢爺爺蔣經國改嘅，響2005年先至改返名叫蔣萬安。佢響臺北市立建國高級中學同埋國立政治大學畢業，後嚟出外國讀書，攻讀美國賓夕凡尼亞大學法律博士同埋法學碩士，成功畢業之後響加利福尼亞州做持牌律師，重響2011年同人響三藩市開事務所叫**萬澤國際法律事務所**。但係響2015年佢突然宣佈參選臺北市第三選舉區，重放棄埋美國綠卡。佢以55.376%得票率贏咗羅淑蕾嘅44.624%成功當選，由於佢老豆蔣孝嚴響2010年、響同一個選區，輸咗畀羅淑蕾，所以爾次選舉畀人叫做「王子復仇記」。

2020年中華民國立法委員選舉，佢響同一個選區爭取連任，點知對手、民進黨「新人」吳怡農竟然係個靚仔（就連蔣萬安同佢太太石舫亘都話吳怡農好靚仔），所以蔣萬安又一次爆紅，重畀人話佢有連任危機。不過到最後，蔣萬安都係以一萬票左右贏咗吳怡農。兩個人爾次對決就畀人叫做「雙帥對決」。

## 攷
殘差平方和

**殘差平方和**（參見）係統計學上一種指標，將所有做預測嗰陣嘅殘差值（即係預測值同實際值嘅相差）嘅平方加埋，得出嗰個數就係殘差平方和：
:RSS=\sum_{i=1}^n e_i^2 \, 
呢個數值喺機械學習上係普通最小二乘法等演算法嘅重心。

## 基本定義

假設研究者手上有一組應變數數值
:y_1, y_2, \dots, y_n
建立咗嘅統計模型，會俾出對應嘅預測值 
:\hat{y}_1, \hat{y}_2, \dots, \hat{y}_n
第 *i* 個觀察個案嘅殘差（residual）就係預測嘅值同真實睇到嘅值爭幾遠，可以寫成
:e_i = y_i - \hat{y}_i
**殘差平方和**定義如下，當中條式用咗加總嘅符號：
:\mathrm{RSS} = \sum_{i=1}^n e_i^2 \;=\; \sum_{i=1}^n \left(y_i - \hat{y}_i\right)^2
即係同每個個案，計模型（對呢個個案）嘅預測值，以及該個案嘅真實值，兩者之間嘅差距，再計呢個差距嘅平方，再將咁多得出嘅平方值冚唪唥加埋晒一齊。呢個量可以睇成係模型解釋唔到嗰部分變異：總變異一般可以拆成模型解釋到嘅平方和，加上殘差平方和。

## 對比方差

假如研究者考慮一個簡單嘅統計模型，呢個模型單靠平均值做預測，預測所有觀察值都會等同樣本平均值 \bar{y}，即係話個模型係噉嘅樣：
:\hat{y}_i = \bar{y} \quad \text{  對  所  有     } \text{     } i
噉樣計出嚟嘅殘差平方和就會變成
:\mathrm{RSS} = \sum_{i=1}^n \left(y_i - \bar{y}\right)^2
喺統計學入面，呢個量叫做總平方和（），即係每個觀察到嘅值同平均值之間差幾多嘅平方總和，可以用嚟量度整體數據有幾分散。另一方面，樣本個方差 s^2 可以寫成
:s^2 = \frac{1}{n-1} \sum_{i=1}^n \left(y_i - \bar{y}\right)^2
比較兩條式，可以睇得出：喺**假設所有值都等如平均**呢個模型下，模型嘅殘差平方和就係 \sum (y_i - \bar{y})^2；呢個平方和再除以 *n* - 1，就係樣本嘅方差。即係話方差就係總平方和除以自由度。

## 另見
*殘差同誤差
*可解釋變異
*自由度
## 註釋

## 引咗
魅夸克

**魅夸克**（，又叫charmed quark、c quark）係夸克其中一種，係第二代夸克，所有夸克之中係第三重嘅。
奇夸克

**奇夸克**（，或者叫s quark）係夸克其中一種，係第二代夸克，係第三輕嘅夸克，只有上夸克同下夸克輕過佢。
Hello World

**Hello, World** 係指喺電腦螢幕某啲部份顯示 **Hello, World!** 噉嘅字串嘅簡單電腦程式，呢串字譯做粵語即係**哈佬呀，世界！**噉嘅意思。呢種程式非常簡單，無論用邊種程式語言寫，都屬於最基本、最簡單嘅程式，因此成日會用嚟教編程嘅初學者，示範學緊嗰隻程式語言係點運作嘅。

## 各語版本
C：


```c
int main()
{
    printf("Hello, World!");
}
```


JavaScript：


```js
alert("Hello, World!");
```


或


```js
document.write("Hello, World!");
```


Python：

```python
print("Hello, World!");
```


## 文化影響

到咗依家，哈佬世界程式已經成為編程文化入便嘅傳統。其對電腦界嘅影響好深遠，成日會用嚟測試程式語言、作業系統或者新嘅程式環境，睇下佢哋係咪正常運作。對於啱啱開始學編程嘅人嚟講，成功行到呢個程式通常標誌住佢哋正式踏入編程世界嘅第一步，具有象徵意義。因此，哈佬世界唔單只係一段程式碼，仲係程式設計領域入便最普遍、最易認嘅文化符號之一。

## 睇埋
*程式編寫

## 引述

## 拎
*自學 programming! 點樣做？，佢哋呢度用咗哈佬世界做例子。
皇家社會

**皇家蘇斯達**（）係一間位於西班牙巴斯克地區嘅聖塞瓦斯蒂安嘅足球會，係西班牙甲組足球聯賽嘅球隊之一。喺1909年9月17號成立，以阿諾埃塔運動場為主場，可容納32,000人。

皇家蘇斯達早喺1928年就已經踼緊西甲聯賽，係西甲首批聯賽球隊之一，第一屆攞到聯賽第四名。球會史上最佳成績就喺80年代兩奪聯賽冠軍，近年皇家蘇斯達簽入多名優質外援，協助佢喺2002-2003賽季成為咗聯賽亞軍。但喺2006-2007賽季只係名列西甲聯賽第19位，要降班。經過三個賽季嘅努力後，喺2009-2010賽季攞到西班牙乙組足球聯賽冠軍，再次升班西甲。

## 球會榮譽

## 參考
猶他茶壺

**猶他茶壺**（）係電腦圖像上成日俾人攞嚟做例子嘅一個立體模型，亦係電腦圖像學界嘅圍內笑話，俾人睇成相當於電腦程式編寫當中嘅 Hello, World!，目的係，方便快手整一個最簡單嘅三維場景，裏頭有相對複雜嘅模型，以便安排場景同設置光源。

猶他茶壺係一個普通茶壺嘅數學模型，睇落實心，圓柱形同埋少少凸起。茶壺模型最早喺1975年由電腦圖像學研究員 Martin Newell 整出嚟，佢係電腦圖像程式嘅先鋒，當時喺猶他大學讀。

## 攷
亞當斯

**亞當斯**（，有譯「亞登斯」）係一個歐洲姓。姓亞當斯嘅名人包括：
*道格拉斯亞當斯（，1952-2001），英國作家
*傑利亞當斯（，1948-），愛爾蘭政治人
*約翰亞當斯（，1735-1826），第二任美國總統
*莊昆斯阿登斯（，1767-1848），第六任美國總統
吳怡農

**吳怡農**（**Enoch Wu Yi-nong**，），台灣政治人物，係民進黨嘅新人，本身係財經人士，曾經做過高盛集團嘅亞洲投資管理。響2020年中華民國立法委員選舉因為同代表國民黨嘅蔣萬安對決而爆紅，仲畀人叫做「雙帥對決」，不過最後都係以一萬票左右輸咗畀蔣萬安。

## 攷
多變量適應性迴歸模型

**多變量適應性迴歸模型**（**multivariate adaptive regression splines**，**MARS**）係迴歸模型，呈以下嘅形態：

:\widehat{f}(x) = \sum_{i=1}^k c_i B_i(x)，當中
:*c_i 係恆常嘅系數；
:*每個 B_i(x) 可以係
:**常數 1、
:**一個*合頁函數*（hinge function），\max(0, x - \text{constant}) 或者  \max(0, \text{constant} - x)；\max(a, b) = a `if` a > b `else` \max(a, b) = b、或者
:**兩個或者以上嘅合頁函數乘埋。

## 攷
蔣肇聰

**蔣肇聰**（），字**肅菴**，細名**明火**，花名「**埠頭黃鱔**」，係中華民國前總統蔣中正嘅老豆。響老豆蔣斯千死咗之後，佢接手家業（賣鹽業）。因為佢好醒同埋好圓滑，所以佢幫屋企搵咗好多錢，重打好咗好多關係，為蔣中正第日嘅從政之路打咗一個好重要嘅基礎。

## 屋企
* 老豆：蔣斯千
* 大佬：蔣肇海（後嚟做咗人哋契仔）
* 堂大佬：蔣肇餘

### 老婆
* 第一個老婆：徐氏
* 第二個老婆：孫氏
* 第三個老婆：王采玉

### 仔女
* 大仔：蔣介卿（後嚟做咗蔣肇餘嘅契仔）
* 大女：蔣瑞春
* 二仔：蔣中正
* 細仔：蔣瑞青
* 二女：蔣瑞蓮
* 細女：蔣瑞菊

## 攷
蔣介卿

**蔣介卿**（），名**錫侯**，字**介卿**，一字**瑞生**，號**蕭緒**，另外一個號叫**前安**，譜名就叫做**周康**，係前中華民國總統蔣中正嘅大佬，做過地方法官、英德縣縣長、海關監督、浙江省政府委員等等。

## 經歷
蔣介卿係屋企入面嘅大仔，同蔣中正係同老豆唔同阿媽嘅兄弟。佢細個嗰時，老豆蔣肇聰將佢過繼畀堂大佬蔣肇餘，所以佢同蔣中正嘅關係就疏遠咗。後嚟，另一個細佬蔣瑞青死咗之後，蔣介卿受到一班存心不良嘅人鼓吹，想去分細佬身家但係失敗，之後重攞訟詞嚟嚇後母王采玉。

曾經中過秀才，響1921年佢畀中國民主自由先驅（重好落力咁推動）、當時嘅廣東省公署政務廳廳長古應芬睇起，將佢推介到瓊州（依家嘅海南）文昌縣做知事，之後又畀推介到英德縣做縣長，但係之後因為同貪污有關而畀人炒。響1928年，佢又一次畀人提拔，做海關監督（相當於今日嘅海關關長），後嚟佢接替做浙江省政府委員。但係後嚟佢辭職返鄉下，開公裕錢莊。

1936年，蔣介卿響武山廟睇緊大戲，聽到西安事變、同埋細佬蔣中正畀人扣押之後就突然中風，之後重死埋。但係佢嘅死到依家都有人懷疑，話佢死得好怪。

佢同細佬蔣中正關係唔係咁好，蔣中正經常講蔣介卿啲唔好嘢。

## 屋企
蔣介卿同老婆有個仔叫蔣國秉，蔣國秉同老婆生一個仔四個女，仔叫孝倫、囡囡分別叫靜娟、志倫、環倫（又叫孝玉）、明倫。蔣國秉響1982年死係台灣。另外，蔣介卿同妾侍有一個女叫蔣華秀，但係佢同老豆蔣介卿、大佬蔣國秉唔同，蔣華秀同叔父蔣中正嘅關係好到不得了，甚至仲親近過一般親生父囡。

## 攷
蔣中正家族

**蔣中正家族**係以「兩蔣」（蔣中正、蔣經國）為核心，家族成員遍佈全世界各地，橫跨黨、政、軍、商、學、演、藝等各界，家族後代成員好多都係混血兒。以兩蔣為軸心嘅「嫡系」，係近現代華人最大嘅家族政治力量。蔣氏家族對近現代史影響巨大，包括反袁世凱、國民革命軍東征、國民革命軍北伐統一中國、中國抗日戰爭、國共內戰、東西方冷戰、臺灣戒嚴時期海峽兩岸關係等事件都同蔣家有好直接嘅關係。

蔣家對中國政治嘅影響，係響蔣中正喺1914年出任討袁第一路軍司令開始，佢響1924年升做陸軍軍官學校校長，掌握中國國民黨軍權，以黨領軍，1926年成為國民革命軍總司令，領軍北伐，1927年喺南京成立國民政府，經過中國抗日戰爭同埋國共內戰，1949年領導中華民國政府搬去臺灣地區，死之前一直執掌坐中國國民黨總裁同埋中華民國總統職權。之後蔣經國又做中華民國總統到1988年。而孫仔蔣孝嚴做過外交部部長、曾孫蔣萬安響2016年當選做中華民國第9屆立法委員（最近連任成功）。

蔣家祖籍浙江省奉化縣溪口鎮，世世代代都係賣鹽，但本身係個唔係幾出名嘅賣鹽家族。但係由蔣肇聰接手家業之後開始飛黃騰達，變成一個又出名、又有錢、重幾有勢力嘅家族，後嚟仲出咗蔣中正、蔣經國等出名嘅政治人物，令到蔣家變到好輝煌。雖然依家已經冇以前咁犀利，但係蔣家響人心目中都依然係以前嗰個出名、好有勢力嘅家族。

另外，蔣中正家族同宋嘉澍家族、孫中山家族關係密切。

## 家族歷代成員
* 第一代：蔣肇聰、蔣肇海
* 第二代：蔣中正、蔣介卿（蔣肇聰出）
* 第三代：蔣經國（蔣中正出）、蔣緯國（蔣中正養，親生老豆係戴季陶）、蔣國秉、蔣華秀（蔣介卿出）
* 第四代：蔣孝文、蔣孝章、蔣孝嚴、章孝慈、蔣孝武、蔣孝勇（蔣經國出）、蔣孝剛（蔣緯國出）、蔣孝倫（蔣國秉出）
* 第五代：蔣友柏、蔣友常、蔣友梅、蔣友蘭、蔣友松、蔣友青、蔣惠蘭、蔣惠筠、蔣萬安、章勁松、章友菊（蔣經國出）、蔣友捷、蔣友涓（蔣孝剛出）
*第六代：蔣得立（蔣萬安出）、蔣得勇、蔣得曦（蔣友柏出）、蔣得忻（蔣友松出）
註：蔣孝嚴、章孝慈係經國私生仔，但身份存疑

## 參考
九龍區專線小巴70系路線

**九龍區專線小巴70線**係香港九龍一條來往鑽石山站到大角咀（維港灣）嘅專線小巴線，由捷溢投資營運。呢條線響1999年開始投入服務。

70線亦有短程輔助線**70A線**來往奧運站同理鑽石山站，唔經維港灣，只喺平日繁忙時間提供服務。

## 用車
而家70線同70A線合共採用24架豐田Coaster同2架三菱Rosa行走，係全香港少數有三菱Rosa行嘅專綫小巴線。

## 行車路線

## 參考
夏蘭特

**夏蘭特**（；英化：Erling Braut Haaland，），係挪威職業足球員，做前鋒，效力緊英格蘭超級足球聯賽嘅曼城同挪威國家足球隊，佢阿爸係曾經喺曼城同列斯聯踢過波嘅艾夫恩治·夏蘭特。夏蘭特嘅身高同出色嘅入波能力令人將佢同北歐球星伊巴謙莫域作比較。

## 生涯
### 拜尼
夏蘭特喺五歲就加入咗拜尼嘅青訓系統。到咗2015-16賽季，佢為拜尼嘅預備隊上陣14場，攻入咗18球。

佢喺16歲生日嘅三個月之前就以經第一次為拜尼嘅一隊上陣，並喺一隊上陣咗16場，但係冇入過波。

### 莫迪

2017年2月1號，莫迪宣佈簽入夏蘭特，並喺4月26號嘅地標戰攻入一球。

佢喺佢嘅第一個賽季入面上陣20場，攻入4球。

2018年7月26號，佢攻入咗第一個喺歐洲賽嘅入球。

佢係莫迪2017-18年嘅神射手，喺30場入面攻入16球。

### 薩爾斯堡紅牛

2018年8月19號，薩爾斯堡紅牛宣佈夏蘭特會喺2019年1月1號加入薩爾斯堡紅牛。

佢喺2月17號首次上陣，並喺5月12號攻入佢喺新球會嘅第一個入球。

2019年9月17號，佢首次喺歐聯上陣並上演帽子戲法，以6-2擊敗真特。佢喺之後對利物浦嘅歐聯比賽攻入一球並喺對拿玻里嘅歐聯比賽攻入兩球，係繼賓施馬之後第一個喺歐聯頭三場都有入球嘅球員，亦都係第一位喺歐聯頭三場比賽攻入六球嘅球員。

2019年11月27號，夏蘭特再次射破真特，成為第一個喺歐聯連續五場都有入球嘅青少年。

最後佢喺22場比賽入面攻入29球，破咗薩爾斯堡紅牛一季入最多球嘅紀錄。

### 多蒙特

2019年12月29號，多蒙特宣佈以大約二千萬歐元買夏蘭特，並簽咗四年半嘅合約。

2020年1月18號，佢後備入替上演地標戰並且攻入三球，係多蒙特第二個（第一個係奧巴美揚）地標戰上演帽子戲法嘅球員，並喺之後做咗第一個喺頭三場德甲攻入七球嘅球員。

佢總共喺2019-20賽季為薩爾斯堡紅牛同多蒙特上陣40場，攻入44球。

2020年11月24號，佢帶領多蒙特以3-0擊敗布魯日，令佢成為最快射入十五球歐聯入球嘅球員。

佢以10個入球成為2020-21年歐聯嘅神射手，並且喺全季所有比賽入面攻入41球。

2021-22賽季，佢先後傷咗腿筋同髖關節屈肌，缺陣咗幾個月，但佢仍然喺呢季攻入佢喺德甲嘅第50球，做咗最後生同最少出場入50球嘅球員。

2022年5月10號，多蒙特宣布佢會喺完季之後去曼城。

### 曼城

2022年5月10號，曼城啟動咗夏蘭特嘅六千萬歐元解約條款並簽咗夏蘭特。

佢喺英超地標攻入兩球，帶領曼城以2-0擊敗韋斯咸。

2022年9月6號，佢喺曼城嘅第一場歐聯攻入兩球擊敗西維爾。

2023年3月14號，佢對RB萊比錫攻入五球，追平咗美斯同阿祖安奴歐聯單場入最多球嘅紀錄。

2023年5月3號，夏蘭特攻入咗自己喺首季英超聯賽嘅第35球，打破咗英超聯賽球員單季攻入34球嘅紀錄。

最後，佢喺聯賽上陣35場，攻入36球，並喺歐聯攻入12球，成為呢兩項賽事嘅神射手，並且幫曼城贏得隊史第一個三冠王。

喺2023–24賽季，夏蘭特以27個入波再次獲得英超金靴獎，並打破咗英超最快有50個入球同助攻嘅紀錄。

## 榮譽
;薩爾斯堡紅牛
* 奧地利超級足球聯賽：2018–19，2019–20
* 奧地利盃: 2018–19

;多蒙特
* 德國盃: 2020–21

;曼城
* 英超: 2022–23、2023–24
* 英格蘭足總盃: 2022–23
* 歐洲聯賽冠軍盃: 2022–23

;挪威U17
* 司倫卡盃: 2016

;個人
* 歐洲金靴獎: 2022–23
* 年度奧地利足球先生: 2019
* 奧地利超級足球聯賽賽季最佳球員: 2019–20
* FIFAU-20世界盃金靴獎: 2019
* 德國甲組足球聯賽賽季最佳球員: 2020–21
* 英格蘭FWA足球先生: 2022–23
* 英格蘭超級足球聯賽賽季最佳球員: 2022–23
* 英格蘭超級足球聯賽賽季最佳年輕球員: 2022–23
* 英格蘭超級足球聯賽金靴獎: 2022–23
* 歐洲金童獎: 2020
* 挪威年度最佳運動員: 2020
* 歐洲聯賽冠軍盃神射手: 2020–21, 2022–23
* 歐洲國家聯賽神射手: 2020–21

## 攷

## 拎
章亞若

**章亞若**（英文：Chang Ya-juo，），原名**章懋李**，響江西省永修縣吳城鎮出世，係蔣經國嘅屬下兼二奶。

## 經歷
章亞若十八歲嫁咗畀唐英剛，重生咗兩個仔唐遠波、唐遠輝，但係後嚟唐英剛冇端端自殺。

響1940年，章亞若到贛州參加由蔣經國主持嘅青年團青幹班，後嚟佢做咗專署科秘密高級人員，放工之後有時會到蔣經國屋企照顧蔣經國個女蔣孝章，所以佢同蔣經國就有機會接觸。章亞若重響贛州市租一間獨立屋仔住，方便佢去蔣經國屋企。有一次，蔣經國同佢秘書漆高儒去章亞若屋企食飯，漆高儒見到蔣經國坐響章亞若瞓嗰張床上面，就已經估到兩個人關係唔係一般上司同下屬咁簡單。

響1942年，蔣經國送章亞若去桂林，話係要出席佢嘅婚禮，但係當時嘅專員公署已經知道章亞若唔係去結婚，而係去生仔。響3月1號，章亞若生咗一對孖仔，分別叫章孝嚴同章孝慈。但係，章亞若恃住自己生咗兩個仔，同蔣經國阿媽毛福梅攞名分，企圖以「蔣夫人」嘅名義做嘢，仲響自己屋企掛上「蔣宅」一牌，為蔣家帶嚟好多負面影響。

響1942年8月突然死咗，終年二十九歲。

## 死因之迷
章亞若嘅死好多唔同講法，比較有說服力嘅有以下三個講法：

*第一種講法：自然死（出自蔣經國）

*第二種講法：係由蔣經國另一個手下黃中美殺咗章亞若，畀蔣經國知道，雖然佢冇出聲，但黃中美就畀人殺死。（出自蔣經國嘅秘書漆高儒）

*第三種講法：有人派手下去殺咗章亞若，因為蔣中正對於章亞若企圖響蔣家攞名分呢件事好嬲，為咗保住蔣經國嘅前途，先至下令搵人殺佢（出自共產黨特工谷正文、章亞若大仔唐遠波、章亞若細佬章浩若同埋章亞若嘅孖仔大佬蔣孝嚴）

另外，蔣孝嚴響2006年話，殺佢阿媽嘅人重在生。

## 攷
混合實境

**混合實境**（）係指將虛擬實境同現實結合埋一齊，要兩個世界嘅物件共存同互動嘅科技。
阿貝拉貝特河

**阿貝拉貝特河**係俄羅斯一條河，位於薩哈共和國，屬於亞納河嘅支流，河道全長153公里，流域面積約2,570平方公里，河水主要嚟自融雪同雨水。
佩可縣

**佩可縣**係印度一個縣，喺該國東北部，由那加蘭邦負責管轄，面積2,026平方公里，識字率為79.13%，2011年人口163,294，市區居民佔8.7%，人口密度每平方公里81人。

## 出面網頁
* 官方網頁
2PM

** 2PM**（）係JYP娛樂喺2008年推出嘅韓國男子組合，2PM歌迷嘅官方名係「HOTTEST」，口號係"Don't stop can't stop"，應援顏色係灰黑色。

## 成員資料
8Eight

**8Eight**（）係韓國一隊男女混合歌唱團體，成員有李賢、白燦同埋珠熙。2007年8月出道，2014年9月解散。
A.C.E

**A.C.E**（，日文：**エース**），係韓國經紀公司BEAT INTERACTIVE推出嘅五人男子組合，成員由東勳、Wow、Jun、金柄官、Chan組成，喺2017年5月23號以單曲〈CACTUS〉正式出道。團名「A.C.E」嘅意思係「Adventure Calling Emotions」，擁躉名係「Choice」（韓文：초이스）。

## 成員

## 參考
B1A4

** B1A4**（****），係韓國嘅一隊五人男團，由振永、CNU、燦多、Baro同孔燦五名成員組成，所屬公司係WM Entertainment。
F.Cuz

**F.Cuz**（）係南韓一隊五人男子歌唱組合，2010年1月8日喺《Music Bank》正式出道。
GD X TAEYANG

**GD X TAEYANG**（****），係韓國經紀公司YG娛樂推出嘅一隊男子歌唱組合。

## 外部連結

*  
*
HIGHLIGHT (男團)

**HIGHLIGHT**（）係南韓一隊男子歌唱組合，原本團名叫**BEAST**。而家成員有尹斗俊、梁耀燮、李起光、孫東雲，首張迷你專輯《Beast is the B2ST》喺2009年10月14號發行，2009年10月16號正式出道。
JJ Project

**JJ Project**（****），係韓國JYP娛樂喺2012年推出嘅雙人男子歌唱組合，成員包括JB及珍榮（舊藝名為Jr.、Junior）。

## 外部連結

* JJ Project官方網站 
* 
*
JJCC

**JJCC**（）係由成龍打造嘅南韓一隊男子歌唱組合，最初由韓國籍嘅Eddy、E.co、Simba、SanCheong同澳大利亞華人Prince Mak五名成員組成，依家由E.co、Prince Mak、Eddy、Yul、Zica、Simba同SanCheong組成。
JYJ

**JYJ**（****），係韓國一隊男子歌唱組合。現任成員有金在中同金俊秀。

## 史
2009年，當時身為男團東方神起嘅成員金在中、朴有天、金俊秀因為合約時間同埋酬勞分配嘅問題而將原先嘅經紀公司SM娛樂告上法庭，之後離開SM並加盟C-Jes娛樂，重新組成男團「JYJ」。

首爾中央地方法院響2011年2月判定JYJ同埋SM之間嘅合約無效。但因為咁而得罪SM，畀SM同SBS、KBS、MBC三大電視台封殺，JYJ冇辦法去呢三個電視台打歌。

2014年JYJ為仁川亞運會唱主題曲《Only One》。

2019年，成員朴有天深陷性侵、吸毒醜聞，被迫退出JYJ。

## 參考資料
MONSTA X

**MONSTA X**（****），係韓國一隊男子歌唱組合，最初由七位成員SHOWNU、元虎、玟赫、基現、亨元、周憲、I.M組成，由SHOWNU擔任隊長。

2019年10月31日，成員元虎退出組合，自此以六人組合參與活動。
NCT Dream

**NCT Dream**（****），係韓國SM娛樂喺2016年推出嘅韓國男子組合，係NCT嘅第三支分隊同第二支固定分隊。NCT DREAM係NCT嘅10代青少年聯合隊，組合嘅定位同概念主要呈現10代特有嘅新鮮、活潑嘅能量同多樣嘅魅力。
ONEUS

**ONEUS**（****）係韓國經紀公司RBW娛樂嘅一隊男子音樂組合，由六位成員組成，分別係RAVN、抒澔、LEEDO、建熙、煥雄，XION。2017年開始用練習生組合「RBW BOYZ」嘅身分活動，喺2019年1月9日發行第一張迷你專輯《LIGHT US》正式喺韓國出道。同屬於同一間公司嘅男子樂團ONEWE係兄弟組合，成員XION同ONEWE成員東明係孖生兄弟。
NCT

**NCT**（，Neo Culture Technology嘅縮寫），係韓國一隊男子歌唱組合，目前有20名成員。
Phantom

**** 可能指緊下面呢幾樣嘢：

* 鬼（）
* 錯覺（）
* Phantom (男團)：韓國嘅一隊男團
Halo

**Halo**可能指緊：

*枷，光學嘅現象
*最後一戰系列（*Halo*），電子遊戲系列
*HALO（）：韓國嘅一隊男團
* Halo (碧昂絲嘅歌)
* Halo (Machine Head嘅歌)
Supernova (搞清楚)

**Supernova**，一般係指緊天文學嘅超新星，亦都可以指：

* Supernova (男團)：韓國嘅一隊男團
水晶男孩

**水晶男孩**（****，）係南韓Daesung企劃推出嘅男子歌唱組合，係韓國第一代男團，響1997年以大碟《學園別曲》出道，當時嘅成員包括殷志源、李宰鎮、金在德、姜成勳、高志鎔、張水院，隊長係殷志源。團名嚟自德文「Sechs kies」，即係六舊水晶咁解，象徵住可以左右命運。

## 史
1996年，Daesung企劃本身諗住推出一個全新二人組合，於是揾嚟殷志源同姜成勳成為旗下練習生。但響同年SM娛樂推出嘅5人男團H.O.T大獲成功，Daesung企劃社長李皓延決定成立一支多人男團同H.O.T抗衡，於是後嚟陸陸續續揾嚟其他成員李宰鎮、金在德、高志鎔、張水院，至此水晶男孩正式成立，並響1997年5月14號以大碟《學園別曲》出道。

水晶男孩一出道就收獲巨大人氣，出道大碟《學園別曲》收錄歌《男兒之路（品生品死）》同埋同名主打歌《學園別曲》分別獲得第8屆首爾歌謠大賞本賞同埋第12屆大韓民國影像唱片大賞本賞。之後憑籍*《Welcome To The Sechskies Land》、《Road Fighter》、《Special》、《Com' Back》*攞下多個音樂節目一位，並先後獲得第13屆同14屆大韓民國影像唱片大賞本賞、第9屆同第10屆首爾歌謠大賞年度大賞、趁住人氣未卻，水晶男隊積極向其他地方發展，1999年先後到臺灣同北韓平壤開演唱會，係史上第一隊到朝鮮表演嘅韓國團體。

當時水晶男孩嘅聲勢如日中天，被視為係H.O.T.最大嘅對手，兩隊並稱90年代後期韓國樂壇兩大山脈之一。而兩隊fans亦時有磨擦。

2000年5月18號，水晶男孩響首爾洲際酒店召開記者會宣佈解散。由於當時水晶男孩紅透半邊天，加上事出突然，唔少fans無法接受，外界亦都唔明白點解要解散。DSP娛樂響5月31號為水晶男孩發行告別專輯《Blue Note》。解散後成員都向唔同方向發展。
直至2016年5月11號，宣佈除咗目前專注生意發展嘅高志鎔之外，其餘五位成員都同YG娛樂簽團體約，正式以「水晶男孩」呢個名重新活動，並響同年以單曲*《THREE WORDS》*復出。

2017年1月13號，水晶男孩響第31屆金唱片獎獲到「最佳男子表演獎」。1月19號，水晶男孩憑*《THREE WORDS》*獲得首爾歌謠大賞本賞；2月22號，水晶男孩響第6屆Gaon Chart K-POP大獎獲得「K-POP貢獻獎」。同年9月21號，水晶男孩發行第五張正規專輯*《ANOTHER LIGHT》*，係水晶男孩時隔18年嚟再度推出專輯。

2019年1月1號，成員姜成勳宣佈退出水晶男孩，並且唔再係YG旗下嘅藝人。水晶男孩自此以四人體制活動。

2020年，水晶男孩推出二十二年嚟第一張EP*《ALL FOR YOU》。*
## 成員

### 成員變遷

ImageSize   = width:900 height:290
PlotArea    = width:800 height:250 left:70 bottom:30
Alignbars   = justify
DateFormat  = mm/dd/yyyy
Period   = from:1997 till:2022
TimeAxis   = orientation:horizontal format:mm/yyyy

Colors =
 id:album     value:yellow       legend:Studio_album
 id:infcha    value:orange
 id:darkgrey  value:gray(0.2)
 id:lightgrey value:gray(0.9)

BackgroundColors = canvas:lightgrey

Legend = orientation:horizontal position:bottom
ScaleMajor = unit:year increment:1 start:1997 gridcolor:darkgrey

BarData =
  bar:EJW text:殷志源
  bar:LJJ text:李宰鎮
  bar:KJD text:金在德
  bar:KSH text:姜成勳
  bar:KJY text:高志鎔
  bar:JSW text:張水院

PlotData =
  color:black width:10 textcolor:black align:left anchor:from
  bar:EJW from:04/15/1997 till:05/20/2000
  bar:EJW from:05/11/2016 till:end
  color:black width:10 textcolor:black align:left anchor:from
  bar:LJJ from:04/15/1997 till:05/20/2000
  bar:LJJ from:05/11/2016 till:end
  color:black width:10 textcolor:black align:left anchor:from
  bar:KJD from:04/15/1997 till:05/20/2000
  bar:KJD from:05/11/2016 till:end
  color:white width:10 textcolor:black align:left anchor:from
  bar:KSH from:04/15/1997 till:05/20/2000
  bar:KSH from:05/11/2016 till:12/31/2018
  color:white width:10 textcolor:black align:left anchor:from
  bar:KJY from:04/15/1997 till:05/20/2000
  color:white width:10 textcolor:black align:left anchor:from
  bar:JSW from:04/15/1997 till:05/20/2000
  bar:JSW from:05/11/2016 till:end

LineData =
 layer:back
  color:album
   at:05/14/1997
   at:11/01/1997
   at:07/15/1998
   at:10/30/1998
   at:09/09/1999
   at:05/31/2000
   at:12/01/2016
   at:04/28/2017
   at:09/21/2017
   at:01/28/2020
  color:infcha
   at:04/14/2016
**注：**

* 黃色線：專輯發行
## 音樂作品

* 《學園別曲》
* 《Welcome To The Sechskies Land》
* 《Road Fighter》
* 《Com' Back》
* 《ANOTHER LIGHT》
S.M.THE BALLAD

**S.M.THE BALLAD**（****），係韓國嘅一隊限定歌唱組合，屬於SM Entertainment。

第一代成員有Jay、圭賢、鐘鉉同埋Jino，第一張迷你專輯《S.M. THE BALLAD Vol.1–Miss You》響2010年11月29號發售。

2014年2月4號，宣佈第二代S.M.THE BALLAD成員有最強昌珉、藝聲、太妍、鐘鉉、Krystal、Chen、周覓同埋張力尹，響2月13號發行第二張迷你專輯《S.M. THE BALLAD Vol. 2 – Breath》。
Seventeen (男團)

**Seventeen**（***Se Beun Tin***，***Se Bun Tīn***）係南韓Pledis娛樂旗下一隊13人男子歌唱組合，團體有Hiphop Team、Vocal Team、Performance Team三個分隊。

## 成員
總共有13位成員喺Seventeen。
*Scoups ( 崔勝哲 ）
*Jeonghan ( 尹淨漢 ）
*Joshua ( 洪知秀 ）
*Jun ( 文俊輝 ）
*Hoshi ( 權順榮 )
*Wonwoo ( 全圓佑 )
*Woozi ( 李知勳 ）
*The8 ( 徐明浩 ）
*Mingyu ( 金珉奎 ）
*DK ( 李碩珉 ）
*Seungkwan ( 夫勝寛 ）
*Vernon ( 崔瀚率 ）
*Dino ( 李燦 ）
Romeo

**Romeo**可能指緊：

*羅密歐，莎士比亞悲劇《羅密歐同朱麗葉》嘅男主角
*ROMEO (男團)，韓國嘅一隊男團
*羅密歐 (團體)，臺灣男子團體，2000年散咗
SF9

**SF9**（****），係韓國嘅一隊男子歌唱組合，喺2016年10月5日出道，而家係八人團體，成員有仁誠、永彬、在允、達淵、朱豪、柳太陽、輝映和澯熙，並由永彬擔任隊長。2023年9月18日，成員路雲退團，專注個人活動。

## 參考資料
SG Wannabe

**SG Wannabe**（****），係韓國嘅一隊男子歌唱組合。

## 外部連結

; 團體

* Melon Music 
* 

; 金容俊

* 
* 

; 金振浩

* 
* 
* 

; 李碩薰

*
Stray Kids

**Stray Kids**（），係韓國嘅一隊男子歌唱組合，喺2018年1月8日，發行咗先行專輯《mixtape》，喺2018年3月25日正式出道，組合一開始由方燦，金宇珍，李旻浩，徐彰彬，黃鉉辰，韓知城，李龍馥，金昇玟及梁精寅組成，由方燦擔任隊長。2019年10月28日，成員金宇珍因個人原因退團，Stray Kids由餘下八位成員繼續活動至今。
Super Junior-K.R.Y.

**Super Junior-K.R.Y.**（****），係韓國男團Super Junior嘅子團，成員有圭賢、厲旭同藝聲。

團體名係由三位成員圭賢（Kyuhyun）、厲旭（Ryeowook）同藝聲（Yesung）嘅英文名開頭字母所組成。團體響2006年11月5號以電視劇《Hyena》主題曲《只為一個人》出道，係韓國史上第一個子團。團體主打抒情歌，作品多為電視劇主題曲。
TEEN TOP

**TEEN TOP**（****），係韓國嘅一隊男子歌唱組合。最初由六名成員組成，現任成員為C.A.P、天地、Niel、Ricky以及創造，由神話成員Andy培訓，所屬公司為TOP Media。
Speed (搞清楚)

**Speed**喺英文度係速率噉解。但係亦都有可能指緊：

* 《生死時速》（*Speed*），1994年美國動作片。
* SPEED (女團)，日本嘅4人女團。
* SPEED (男團)，韓國嘅5人男團。
TREASURE (男團)

**TREASURE**（）係南韓一隊男子歌唱組合，隸屬YG娛樂。初頭個男團有12人，而家有10人。現任成員包括崔玹碩、志焄、Yoshi、俊奎、尹材赫、Asahi、道榮、Haruto、朴炡禹同蘇庭煥，並由崔玹碩、志焄擔任隊長。
TOMORROW X TOGETHER

**TOMORROW X TOGETHER**（，TXT：）係南韓Big Hit娛樂喺2019年推出嘅一隊男團。

## 成員
* **粗體**標示嘅名係隊長



## 註

## 參考
VIXX LR

**VIXX LR**（****），係韓國嘅一隊男子歌唱組合。

## 名

VIXX LR 係由VIXX（韓文：빅스，讀音似英文"vicks"；係「voice, visual, value in excelsis」嘅縮寫）同兩位成員藝名嘅首字母組成——"L"代表Leo，"R"代表Ravi。喺出道見面會上，Leo進一步解釋話呢個名仲代表「左」同「右」，意指兩人各自擁有唔同特質同形象，但一齊表演時又能互相融合。Ravi亦補充咗一個更字面嘅解讀，話從觀眾角度睇，呢兩個字母對應佢哋喺舞台上嘅站位。字母 "L" 同 "R" 同時代表佢哋首張迷你專輯《Beautiful Liar》同主打歌名入面「liar」呢個字嘅第一個同最後一個字母。
R&B

**R&B**（英文：**rhythm and blues**，**節奏藍調**），係一種融合咗爵士樂、福音音樂同埋怨曲嘅音樂形式。
日本流行曲

**日本流行曲**、**日本流行音樂**，即**J-pop**（）係指日本嘅流行音樂，包括有搖滾、現代R&B、電音、Hip Hop等等。

J-pop喺廣義上，可包括昭和初期受當時西方流行音樂影響而出現嘅歌謠曲，甚至係起源於明治時代嘅演歌；狹義上就指1980年代末期誕生嘅「**J-pop**」（或稱**JPOP**）概念。「J-pop」係由1988年開播嘅音樂專門電台J-WAVE命名，係當時為定義日本出產嘅流行音樂而創造出來嘅和製英語用詞，來自英文「」嘅縮寫；其後喺日本被廣泛用來指受西方影響嘅現代音樂流派，主要包括大眾流行、R&B、靈魂樂、搖滾樂、舞曲、嘻哈、流行電音等。此外，都有日本獨自發展出來嘅J-pop分支，好似澀谷系同City pop。

截至2020年，以J-pop爲主嘅日本音樂產業仍然係世界第二大嘅音樂市場（包括實體唱片、數碼音樂、音樂串流、版稅），僅次於美國之後。憑藉日本發展成熟嘅文化產業，現今嘅日本流行音樂同韓國流行音樂、華語流行音樂並列為喺亞洲具有指標性嘅流行音樂類別，係構成當今日本流行文化嘅重要元素，亦係推動佢發展嘅原動力之一。近年，由於日本嘅實體唱片銷量減少，J-pop嘅整體市場規模呈縮小趨勢。亦有評論指出，同周邊亞洲國家相比，日本嘅音樂業界仍然依賴實體唱片作爲主要發行媒介，銷售方式過渡到數碼音樂同音樂串流嘅進度比較緩慢。

## 參考
男團

**男團**（英文：boy band）係由兩個或以上嘅男歌手組成嘅樂隊。主要表演嘅嘢就包括唱歌同跳舞等等。

## 比較出名嘅男團
*BIGBANG
*Backstreet Boys
*The Jackson 5
*五月天
合成器

**合成器**（，）係一種電子樂器，佢可以扮一啲自然存在嘅聲（例如鋼琴、電子琴、笛、人聲、自然嘅聲音例如海浪噉），亦都可以整出一啲新嘅電子音色。佢利用振盪器（oscillator）、濾波器（filter）、效果器等等嚟模擬唔同嘅聲。

## 拎

* Sound Synthesis Theory wikibook
* Principles of Sound Synthesis at Salford University
* Synthesizer Tutorial
鍵盤樂器

**鍵盤樂器**（，英文：Keyboard instrument）係指嗰啲有一排排琴鍵嘅樂器（例如鋼琴）嘅總稱。

## 拎

*The general keyboard in the age of MIDI
*Renaissance Keyboards on the Heilbrunn Timeline of Art History, The Metropolitan Museum of Art
*The Pianofortes of Bartolomeo Cristofori on the Heilbrunn Timeline of Art History, The Metropolitan Museum of Art
MIDI

**MIDI**（英文全名：），又叫**音樂樂器數碼介面**，係種電子網絡傳輸協議，用來將某種輸入裝置（叫 MIDI 控制器，有時可以係電子樂器，例如數碼鍵琴等等）嘅訊號傳畀電腦、手機或者其它舞台設備，又或者掉轉係由電腦、手機等等用訊號話畀樂器（例如合成器、虛擬樂器、甚至可以係有 MIDI 功能嘅傳統樂器，例如鋼琴或者管風琴等等）聽要彈乜嘢。所謂網絡係指樂器同電腦之間嘅互相連接、調整同埋同步，用嘅可以係特別嘅 MIDI 綫同 MIDI 頭，亦都可以係 USB。

MIDI 並唔直接將頻率數碼化，而係將音高、大細聲等等嘅概念以單字節嘅整數代表，所用嘅樂器亦都係單字節嘅整數，所以 MIDI 檔案會好細，但係實際播嘅聲要視乎播嘅時候用嘅樂器。

## 註
萬人幫拖搞邊科

《**萬人幫拖搞邊科**》（**Calling Netizens 2**）係香港電視娛樂製作嘅真人騷節目，亦係《萬人幫拖搞個唱》嘅續作，由李健宏（KB）、李家榮（火火）主持，2020年5月25號到6月5號逢禮拜一到五23:00-23:30喺ViuTV播。節目主持繼續用組合「雙龍出海」嘅身份，答謝返之前幫自己手搞演唱會嘅人。

同前作一樣，呢個節目嘅網上重溫係「足本版」，保留喺電視直播版剪走咗嘅粗口。

## 每集一覽

## 出面網頁
*ViuTV：萬人幫拖搞邊科

## 電視節目變遷
玩具誌

《**玩具誌**》（ ）係香港電視娛樂製作嘅文化節目，2020年5月3號開始禮拜日15:00-15:30喺ViuTV播出。每集節目會介紹一種玩具。
## 每集一覽

## 出面網頁
*ViuTV：玩具誌
紐約大學

**紐約大學**（英文：**New York University**，**NYU**）係喺美國紐約嘅一間研究型私立大學。

## 拎
*紐約大學官方網站
布蘭迪斯大學

**布蘭迪斯大學**（英文：**Brandeis University**）係喺美國麻薩諸塞州嘅一間研究型私立大學。

## 拎
* Brandeis University
* The Rose Art Museum
* The Volen National Center for Complex Systems
達茅夫學院

**達茅夫學院**（英文：**Dartmouth College**）係喺美國紐咸西州漢諾瓦嘅一間私立大學。

## 拎

* 
* 
* 
* Dartmouth Athletics website
艾文理大學

**艾文理大學**（），又叫**埃默里大學**，花名「可口可樂大學」，係喺美國喬治亞州亞特蘭大嘅一間私立大學，響1836年創校，前身係**艾文里學院**。

## 舊生
* 占美·卡特：第三十九任美國總統，依家係艾文理大學嘅教授
* 渥雷·索因卡：尼日利亞籍詩人同埋作劇人
* 諸熊奎治：日本化學家
* 丹增嘉措：西藏流亡政府領袖，第十四世達賴喇嘛，1989年諾貝爾和平獎得主
* 陳法拉：香港演員
* 尹致昊：大朝鮮國嘅新派，花名「先覺者」，人稱佐翁，係韓國國歌《愛國歌》嘅作者

## 拎
*艾文理大學官方網站

類:亞特蘭大
莊鶴堅斯

**莊鶴堅斯**（，）係美國一個有錢佬同慈善家。

## 睇埋
*莊鶴堅斯大學

## 拎
* Genealogical Records on Marylanders
* Thom and Jacob discuss his love for his cousin and Quaker traditions
* In his 1887 memoir, Baltimore and the Nineteenth of April, 1861: A Study of the War, George William Brown cites Johns Hopkins as a wealthy Union man in Baltimore, a city with strong Confederate and Southern leanings
* [In The Chronicles of Baltimore](http://memory.loc.gov/cgi-bin/ampage?collId=lhbcb&fileName=50529//lhbcb50529.db&recNum=0&itemLink=r?ammem/lhbcbbib:@field（NUMBER+@od1(lhbcb+50529）)&linkText=0&presId=lhbcbbib): Being a Complete History of "Baltimore Town" and Baltimore City from the Earliest Period to the Present Time published in 1874, John Thomas Scharf cited the 1873 instruction letter to the hospital trustees and a city council resolution thanking Johns Hopkins for his philanthropy. Thom's biography and New York and Maryland newspapers were sources that published parts or all of this letter
* The Institutional Records of The Johns Hopkins Hospital Colored Orphan Asylum
* Abstract Johns Hopkins Dream for a Model of its Kind: The JHH Colored Orphans Asylum", 2000 Conference International Society for the History of Medicine BY Dr. P. Reynolds
* Grave site of Johns Hopkins
* Graveside ceremony for Johns Hopkins
* Baltimore and the Nineteenth of April, 1861: A Study of the War, the memoir of George William Brown then the mayor of Baltimore city, later a member of the university board of trustees of the Johns Hopkins University
* [The Chronicles of Baltimore: Being a Complete History of "Baltimore Town" and Baltimore City from the Earliest Period to the Present Time published in 1874 by John Thomas Scharf](http://memory.loc.gov/cgi-bin/ampage?collId=lhbcb&fileName=50529//lhbcb0529.db&recNum=0&itemLink=r?ammem/lhbcbbib:@field（NUMBER+@od1(lhbcb+50529）)&linkText=0&presId=lhbcbbib)
* "If He Could See Us Now: Mr. Johns Hopkins' Legacy Strong University, Hospital Benefactor Turned 200 on May 19, 1995", Mike Field, the author, contradicts this statement
* Chronology, Nursing school
* The Institutional Records of The Johns Hopkins Hospital Colored Orphan
* Abstract Johns Hopkins Dream for a Model of its Kind: The JHH Colored Orphans Asylum" By Dr. P. Reynolds
* "If He Could See Us Now: Mr. Johns Hopkins' Legacy Strong University, Hospital Benefactor Turned 200 on May 19, 1995" by Mike Field a writer for the Johns Hopkins Gazette. Field, Thom, and Jacob called Johns Hopkins an abolitionist. See also The Racial Record of Johns Hopkins University in the Journal of Blacks in Higher Education, No. 25, Autumn, 1999, pp. 42-43/ JSTOR
* Johns Hopkins, Maryland State Archives
* "The History of African Americans @ Johns Hopkins University" See in particular the chronology and the paper by Danton Rodriguez.

## 出面網頁

類:有錢人
類:慈善家
西北大學

**西北大學**（英文：**Northwestern University**）係喺美國伊利諾州埃文斯頓嘅一間私立大學。

## 拎

*西北大學官方網站
*西北大學體育官方網站
羅徹斯特大學

**羅徹斯特大學**（英文：**University of Rochester**，縮寫 **UR**）係喺美國紐約羅徹斯特嘅一間私立研究型大學，喺1850年創校。根據《美國新聞與世界報導》美國最佳學院排名2021，羅徹斯特大學全美排名34。截止2020年，羅切斯特大學嘅校友、教授同研究人員總共有13個諾貝爾獎得主、13個普利策獎得主、45個格林美獎得主、20個古根海姆獎得主。

## 拎
* 羅徹斯特大學官方網站
南加州大學

**南加州大學**（英文：**University of Southern California**，**USC**）係喺美國加州洛杉磯嘅一間私立大學。

## 拎
* 南加州大學官方網站
卡內基梅隆大學

**卡內基梅隆大學**（英文：**Carnegie Mellon University**，**CMU**）係喺美國賓夕法尼亞州匹茲堡嘅一間私立大學。

## 拎
* 
* Carnegie Mellon Athletics website
布朗大學

**布朗大學**（英文：**Brown University**）係喺美國羅德島州普羅維登斯嘅一間私立大學。

## 拎
* 布朗大學
范德比大學

**范德比大學**（英文：**Vanderbilt University**）係喺美國田納西州納什維爾嘅一間私立大學。

## 拎
*
亞利桑拿大學

**亞利桑拿大學**（英文：**University of Arizona**）係喺美國亞利桑拿州圖森嘅一間公立大學。

## 拎
* 亞利桑拿大學嘅官方網站
戴維斯加州大學

**戴維斯加州大學**（英文：**University of California, Davis**，**UCD**）係喺美國加州戴維斯嘅一間公立大學。

## 拎
*
爾灣加州大學

**爾灣加州大學**（英文：**University of California, Irvine**，**UCI**）係喺美國加利福尼亞州爾灣嘅一間公立大學。

## 拎
*
波德科羅拉多大學

** 波德科羅拉多大學**（英文：**University of Colorado Boulder**，**CU Boulder**）係喺美國科羅拉多州波德嘅一間公立大學。

## 拎
* 波德科羅拉多大學嘅官方網站
佛羅里達大學

**佛羅里達大學**（英文：**University of Florida**，**UF**）係喺美國佛羅里達州蓋恩斯維爾嘅一間公立大學。

## 拎
*
佐治亞理工學院

** 佐治亞理工學院**（，**Gatech**）係喺美國佐治亞州亞特蘭大嘅一間公立大學。

## 拎
* 佐治亞理工學院
* 

類:美國大學
類:亞特蘭大
愛荷華大學

**愛荷華大學**（）係美國埃奧華州一間公立大學。

## 拎

*愛荷華大學嘅官方網站
密芝根州立大學

**密芝根州立大學**（英文：**Michigan State University**，**MSU**）係喺美國密芝根州東蘭辛嘅一間公立大學。

## 拎
* 密芝根州立大學嘅官方網站
洛杉磯加州大學

**洛杉磯加州大學**（英文：**University of California, Los Angeles**）係喺美國加利福尼亞州洛杉磯嘅一間公立大學。

## 拎
* 洛杉磯加州大學
* UCLA Library Home
聖地牙哥加州大學

** 聖地牙哥加州大學**（英文：**University of California, San Diego**，**UCSD**）係喺美國加州聖地牙哥嘅一間公立大學。

## 拎
* 聖地牙哥加州大學嘅官方網站
明尼蘇達大學

** 明尼蘇達大學**（英文：**University of Minnesota, Twin Cities**）係喺美國明尼蘇達州嘅一間公立大學，響1851年創校。

## 拎
* 明尼蘇達大學嘅官方網站
密蘇里大學

**密蘇里大學**（英文：**University of Missouri**，**MU**）係喺美國密蘇里州哥倫比亞嘅一間公立大學。

## 拎

*密蘇里大學嘅官方網站
*密蘇里大學嘅官方體育網站
俄亥俄州立大學

**俄亥俄州立大學**（英文：**The Ohio State University**，**OSU**）係喺美國俄亥俄州哥倫布嘅一間公立大學。

## 拎
* 俄亥俄州州立大學嘅官方網站
俄勒岡大學

**俄勒岡大學**（，**UO**）係喺美國俄勒岡州姚湔嘅一間公立大學。

## 舊生
*吳彥祖：香港演員
*彼得·霍藍斯：美國唱作家、企業家

## 拎
* 俄勒岡大學嘅官方網站

類:俄勒岡州
賓州州立大學

**賓州州立大學**（英文：**Pennsylvania State University**，**PSU**）係喺美國賓夕法尼亞州嘅一間公立大學。

## 拎
*
普渡大學

**普渡大學**（英文：**Purdue University**）係喺美國印第安納州嘅一間公立大學。

## 拎
*
羅格斯大學

**羅格斯大學**（英文：**Rutgers, The State University of New Jersey **）係喺美國紐澤西州嘅一間公立大學。

## 拎
*
柯士甸德州大學

**柯士甸德州大學**（英文：**University of Texas at Austin**，**UT**）係喺美國德克薩斯州柯士甸嘅一間公立大學。

## 拎
* 柯士甸德州大學嘅官方網站
德州農工大學

**德州農工大學**（英文：**Texas A&M University**，**TAMU**）係喺美國德克薩斯州大學城嘅一間公立大學。

## 拎
*德州農工大學嘅官方網站